U akciji „Drvosječa“ uhapšen inspektor Inspektorata Distrikta\nHome Novosti Gradske novosti U akciji „Drvosječa“ uhapšen inspektor Inspektorata Distrikta\nPolicija Brčko distrikta BiH danas je provela akciju kodnog naziva „Drvosječa“ u kojoj je, zbog osnovane sumnje u koruptivne radnje, slobode lišen inpektor Inspektorata Vlade Brčko distrikta BiH.\n„Osnov je dovoljno utemeljena sumnja da je šumarski inspektor inicijala D.Đ. rođen 1963. godine ostvario nezakonitu novčanu korist, a oštećeno lice je inicijala I.N., rođen 1980. godine. Pretresi su obavljeni na više lokacija u Distriktu, koje je kao radni i životni prostor koristio osumnjičeni inspektor“, rekao je šef Policije Goran Pisić.\nŠef Pisić naglasio je da je većina akcija kodih naziva provedenih u posljednjem periodu realizovana zahvaljujući podršci građana, te ih ohrabrio da ukoliko imaju informacije o bilo kojim kriminalnim radnjama o tome obavijeste Policiju.\nPrethodni postGradonačelniku Miliću u Skoplju uručeno priznanje „Globallocal“\nSledeći postObilježen „Dan borbe protiv trgovine ljudima“


Turska otkazala novinarske akreditacije za stotine novinara – Analiziraj.ba\nVećina novinara kojima su opozvane akreditacije radili su za nezavisne medije i one koji su kritizirale vlasti\nVećina novinara kojima su opozvane akreditacije radili su za nezavisne medije i one koji su kritizirale vlasti kao što je dnevni list Evrensel. Zamjenik direktora tog lista koji je ujedno i predsjednik Saveza novinara turske (TGS) Gökhan Durmuş jedan je od tih novinara.\nRepresivan odnos turskih vlasti prema medijima uslijedio je nakon neuspjelog pokušaja državnog udara u julu 2016. godine kada su vlasti uhapsile desetine novinara i zatvorile stotine medijskih kuća.\nIFJ i EFJ su izrazili solidarnost s turskim novinarskim udruženjima i svim turskim novinarima koji se svakodnevno suočavaju s represijom države te su pozvali na formiranje nezavisnog odbora za štampu koji bi bio odgovoran za izdavanje pres akreditacija bez pristranosti.\nIzvor: Međunarodna fedaracija novinara (IFJ)


Koprivica: Ko stoji iza isticanja zastave Izraela u Trebinju? Ćurić: Nećemo valjda podržati Palestinu?! - Vijesti Srpske – Najnovije vijesti iz Republike Srpske\nNaslovna Najnovije Koprivica: Ko stoji iza isticanja zastave Izraela u Trebinju? Ćurić: Nećemo valjda...\nKoprivica: Ko stoji iza isticanja zastave Izraela u Trebinju? Ćurić: Nećemo valjda podržati Palestinu?!\nNa današnjoj, petoj Sjednici Skupštine Grada Trebinja, u okviru tačke ‘’Odbornička pitanja’’, Budimir Koprivica, odbornik PDP/HNP postavio je pitanje ko stoji iza projekcije zastave Izraela na zidinama Starog grada u Trebinju, svega nekoliko dana nakon priznanja Kosova od strane Izraela, a u jeku sukoba između Palestine i Izraela. Mirko Ćurić, gradonačelnik Trebinja, odgovarajući na ovo odborničko pitanje rekao je da se neće dozvoliti da podrška iz Trebinja ode za Palestinu, ističući da je opozicija očigledno naklonjena Sarajevu koje je podržalo Palestinu. Odgovor gradonačelnika Ćurića izazvao je burnu reakciju dijela opozicije.\nŽučnu raspravu na današnjoj Sjednici Skupštine Grada Trebinja pokrenulo je pitanje podrške Izraelu od strane Grada Trebinja, a ovo pitanje pokrenuo je Budimir Koprivica, odbornik ispred liste PDP/HNP. On je podsjetio i na to da je nekoliko dana pred projekciju zastave Izraela na zidinama Starog grada, zemlja koju je podržao Grad Trebinje priznala Kosovo. Mirko Ćurić je insinuirao da je opozicija ”naslonjena” na politiku Sarajeva.\nĆurić: Niste valjda očekivali da to bude zastava Palestine?!\n‘’Gospodine Koprivica ja se samo nadam, kako ste to prezentovali, ali to nećemo dozvoliti, da niste očekivali da to bude zastava Palestine. Vidjeli ste šta se dešavalo prethodnih dana u Sarajevu i upravo je tome išla podrška, ako podržavate Sarajevo i Palestinu onda nismo na istim talasnim dužinama. A da će priznati Kosovo Republika Srpska, vi znate naše opredjeljenje, nemojte molim vas da pravite nešto što ne ide u prilog nikome, podrška ide i mi smo za mir i mirno rješavanje sukoba. Isto tako znamo šta se sve dešavalo u prethodnom periodu.’’ – rekao je Ćurić nakon čega je njegovo izlaganje prekinuto od strane Budimira Koprivice, Nebojše Milišića i Dajane Milišić.\nMilišić: Ako ste za mir onda to pokažite isticanjem goluba mira, a ne otvorenim stavljanjem na jednu sukobljenu stranu!\nKako ne postoji mogućnost replike na završno izlaganje gradonačelnika nakon svake tačke Dnevnog reda, Koprivica je prokomentarisao da je to huškačka politika, a Nebojša Milišić je rekao da takva vrsta podrške nije slanje poruke mira.\n‘’Ako ste za mir onda to pokažite isticanjem goluba mira i pošaljite jasnu poruku da ste za mir a ne da se otvoreno stavljate na stranu Izraela.’’ – rekao je Milišić.\nGradonačelnik Ćurić je nastavio svoje obraćanje po pitanju ostalih odborničkih pitanja negodujući zbog ovakvog ponašanja dijela opozicije i nepoštovanja Pravilnika Skupštine Grada Trebinja.\nPeta Sjednica Skupštine Grada Trebinja upravo je nastavljena nakon desetominutne pauze, a pred odbornicima je još tridesetak tačaka Dnevnog reda. Trenutno se raspravlja o stanju bezbjednosti u Trebinju, što je druga tačka današnjeg Dnevnog reda.\nIgor Svrdlin/Moja Hercegivina


Polovni Universeel hidraulika oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Rezervni delovi > Hidraulika > Universeel\nPolovna Universeel hidraulika na prodaju\nOvo su rezultati pretrage polovnih Universeel hidraulika mašina koje su za prodaju. Universeel hidraulika oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Universeel hidraulika u Brend sekciji.\nOvde je kompletna lista polovnih Universeel hidraulika za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Universeel hidraulika koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Universeel hidraulika koje Vas interesuju.


Govedarica: Srpskoj treba ozbiljan investitor, Zotov to nije\nŠef Kluba poslanika SDS-a u Narodnoj skupštini Republike Srpske Vukota Govedarica rekao je danas da poslanici ove stranke neće glasati za prodaju akcija "Ljubije", jer to "nije u interesu Republike Srpske".\nGovedarica smatra da ne treba prodavati prirodna bogatstva, te da Srpskoj u vezi sa "Ljubijom" treba ozbiljan partner i investitor.\n"To nije direktor kompanije `Izrael investment grupa` Evgenij Zotov", rekao je Govedarica tokom skupštinske rasprave o prijedlogu odluke o davanju saglasnosti na Odluku Vlade Republike Srpske o prodaji 64,9 odsto akcija osnovnog kapitala akcionarskog društva RŽR "Ljubija" Prijedor, metodom neposrednog odabira kupca.\nPoslanik SNSD-a Igor Žunić naveo je da je prodaja akcija "Ljubije" hrabar ekonomski potez, te da svaki poslanik o ovoj odluci treba da glasa po svojoj savjesti.\nOn je izrazio zadovoljstvo što je ovaj proces privatizacije vođen transparentno.\nPoslanik PDP-a Branislav Borenović rekao je da, ako bude usvojena odluka o prodaji akcija "Ljubije", Srpska može dovesti u pitanje investicioni projekat koji je Republici donio stotine miliona KM kroz razna davanja.\n"Poslanički klub PDP-a je protiv odluke o prodaji i tako ćemo i glasati", naveo je Borenović.\nPoslanik NDP-a Dragan Čavić ocijenio je da, za sada, nema većine u Narodnoj skupštini za izglasavanje odluke o prodaji akcija "Ljubije", te da će se, ukoliko je bude, vidjeti ko je "kupljen".\nNa zahtjev Kluba poslanika Socijalističke partije, u Narodnoj skupštini je data polučasovna pauza.\nNakon pauze, poslanici će nastaviti raspravu o prijedlogu odluke o davanju saglasnosti na Odluku Vlade Republike Srpske o prodaji 64,9 odsto akcija osnovnog kapitala akcionarskog društva RŽR "Ljubija" Prijedor, metodom neposrednog odabira kupca.\nU Narodnoj skupštini danas neće biti redovne pauze, a poslanici će se o apsolviranim tačkama dnevnog reda izjašnjavati nakon okončanja rasprave o ovoj odluci.


Neće svi moći da povećaju proizvodnju i plasman u Rusiju - PKS-RPK Novi Sad\nRuske kompanije svakodnevno šalju ponude za saradnju brojnim srpskim firmama. Na mnoge od njih domaća preduzeća ne mogu da odgovore, jer ne uspevaju „preko noći“ da uvećaju proizvodnju.\nMinistar trgovine Rasim Ljajić, nedavno je izjavio da gotovo čitava srpska industrija radi sa manje od 50 odsto kapaciteta, i da bi sve snage trebalo uključiti, kako bi iskoristili šansu ruskog tržišta. Za mnoge je međutim, sada kasno, jer su još na početku godine sklopili čitav biznis-plan.\nPrema rečima ministra Ljajića, uljare u Srbiji rade sa 50 odsto kapaciteta, šećerane sa 25 odsto, konditorksa proizvodnja sa 40, klanice sa 30, a industrija stočne hrane sa 34 odsto. Ako bismo ove kapacitete iskoristili, mogli bismo i da povećamo izvoz.\nSamo je kragujevačka mlekara „Kuč“ za pet dana dobila 50 zahteva firmi iz Rusije, a postojeći kupci su za 100 odsto, pa i više, uvećali porudžbine u odnosu na prošlu godinu.\n– Nemamo kapacitet da odgovorimo na sve pristigle zahteva – rekla je Mirjana Dudić iz ifnormativne službe mlekare „Kuč“. – Od brojnih pristiglih zahteva najverovatnije će saradnja biti uspostavljena samo sa jednim kupcem iz Moskve. Trenutno se fokusiramo da ispoštujemo porudžbine koje imamo od postojećih kupaca, a koje su uvećane. Zajedničkim ulaganjima sa partnerima nabavili smo novu opremu i proširili proizvodne i skladišne kapacitete. U Rusiju od 2011. godine izvozimo sir feta i mlečne namaze.\nKako kaže, vrednost izvoza na godišnjem nivou na rusko tržište, gde mesečno izvezu od 40 do 60 tona proizvoda, iznosi oko 1,2 miliona evra. Do kraja godine očekuje se da mlekara dostigne puni kapacitet za koji je registrovana, a to je 110 tona.\nI mlekara „Somboled“ svakodnevno dobija ponude, ali, kako su nam rekli, oni na rusko tržište izvoze isključivo preko Laktalisove fabrike u Rusiji, čiji su oni član od 2007. godine.\n– S obzirom na novonastalu situaciju, trenutno zajedno sa kolegama iz Laktalis Rusije, ispitujemo potrebe tržišta i mogućnosti za povećanje našeg izvoza, samim tim i proizvodnje – ispričala nam je Ivana Radovanović, pi-ar „Somboleda“. – Za sada smo još u toj fazi. Inače, naše proizvode, i to meke bele sireve, već izvozimo u Rusiju, Kazahstan i Ukrajinu.\nPojedine firme, koje su vodeće u Srbiji, kada je reč o izvozu za Rusiju, kažu da su već na početku godine usvojile biznis plan, i da teško može doći do odsutpanja, kolika god potražnja bila.\nPredsednik Privredne komore Srbije Željko Sertić, razgovarao je u Krasnodaru sa menadžmentom najvećeg ruskog trgovinskog maloprodajnog lanca Tander – Magnit o mogućnostima plasmana proizvoda iz Srbije. Sertić je predao spiskove srpskih izvoznika, koji imaju potencijal da izvoze prehrambene proizvode direktno ovoj kompaniji.\n– U Privrednoj komori Srbije počeo je da radi i Koordinacioni centar za podršku izvoznicima u Rusiju – rekao je Sertić. Inače, Tander Magnit u toku sezone 2013-2014 iz Srbije uvezao je 200 hiljada tona voća i povrća, vrednog 87 miliona evra.\nKompanija „Karneks“ je za prvih sedam meseci, u poređenju sa prošlom godinom, ostvarila čak 12 puta veći izvoz na tržište Rusije.\n– „Karneks“, kako lider u mesnoj industriji, sigurno neće propustiti priliku za plasman svojih proizvoda, a dobar pokazatelj su brojni zahtevi koje svakodnevno dobijamo – rekli su nam u ovoj kompaniji. – Potrebno je samo dati jasne smernice proizvođačima o merama koje treba preduzeti radi nesmetanog izvoza, izdavanje jasnih instrukcija, u pogledu usaglašavanja sa propisima zemalja uvoznica…


1990 din za 8 termina vođenih treninga sa trenerom u teretani + kardio program - Beopopust.rs grupna kupovina\n1990 din za 8 termina vođenih treninga sa trenerom u teretani + kardio program\nPeriod važenja ponude "1990 din za 8 termina vođenih treninga sa trenerom u teretani + kardio program" je završen.\n- mesec dana (8 termina) individualnih treninga sa instruktorom\n- Lux teretana Maximum Effect\nRedovno vežbanje veoma je bitno, kako za vitko telo i kondiciju, tako i celokupno zdravlje. A najefikasniji način da zategnete mišiće i oblikujete telo jeste vežbanje u dobrom centru! A kada birate gde ćete vežbati, mi uvek preporučujemo samo najbolje - zato mesečnu cenu za 8 termina individualnih treninga, kako za dame, tako i muškarce, u Teretani Maximum Effect ovog puta snižavamo sa 4.500 din na svega 1.990 din, dok su profesionalni treneri sve vreme prisutni uz vas!\nAdresa: Darvinova 5 (ugao sa Kumodraškom)\nWeb stranica: www.maximumeffect.rs\nPonuda obuhvata 8 termina vođenih treninga sa instruktorom u teretani + kardio program\nMožete kupiti jedan kupon za sebe i jedan na poklon novim članovima


Vojna Akademija Beograd - Interni konkurs za izbor lica u zvanja nastavnika veština i saradnika u polju društveno-humanističkih nauka\nInterni konkurs za izbor lica u zvanja nastavnika veština i saradnika u polju društveno-humanističkih nauka\nINTERNI KONKURS ZA IZBOR LICA U ZVANjA NASTAVNIKA VEŠTINA I SARADNIKA U POLjU DRUŠTVENO-HUMANISTIČKIH NAUKA NAUKA\n- izbor jednog lica u zvanje nastavnik vojnih veština za užu naučnu oblast Finanisije i računovodstvo;\n- izbor jednog lica u zvanje nastavnik vojnih veština za užu naučnu oblast Operatika;\n- izbor jednog lica u zvanje profesor vojnih veština za užu naučnu oblast Menadžment u odbrani;\n- izbor jednog lica u zvanje asistent za užu naučnu oblast Menadžment u odbrani i\n- izbor jednog lica u zvanje asistent za užu naučnu oblast Ekonomija logistike odbrane – Intendantura\n1) da je kandidat oficir Vojske Srbije, zaposlen u Ministarstvu odbrane ili Vojsci Srbije,\n2) da kandidat poseduje smisao i sposobnost za nastavni rad i doprinos u nastavi i\n3) da kandidat poseduje stručni i profesionalni doprinos u oblasti za koju se bira.\n1) da je kandidat završio Generalštabno usavršavanje sa prosečnom ocenom najmanje 8,00 ili stečeno zvanje doktora nauka;\n2) da kandidat poseduje pozitivnu ocenu nastavnog rada, osim ako se bira prvi put u nastavničko zvanje, kada je dovoljno da poseduje sklonost za nastavni rad,\n3) da kandidat ima poslednje dve službene ocene najmanje vrlo dobar;\n4) da kandidat ima uspešno obavljanje komandnih ili štabnih dužnosti i\n5) da je kandidat autor najmanje tri stručna rada sa pozitivnom recenzijom.\nza izbor u zvanje nastavnik vojnih veština\n1) da je kandidat završio Komandno-štabno usavršavanje sa prosečnom ocenom najmanje 8,00 ili stečeno zvanje magistra nauka;\n5) da je kandidat autor najmanje dva stručna rada sa pozitivnom recenzijom.\nza izbor u zvanje asistent\n1) da je student doktorskih studija odnosno magistar nauka kome je prihvaćena tema doktorske disertacije;\n2) da je prethodne nivoe studija završio sa ukupnom prosečnom ocenom najmanje osam (8,00).\n3. bibliografiju objavljenih radova i CD sa elektronskim verzijama objavljenih radova (skenirane naslovne strane časopisa, knjige, zbornika i sl, sadržaj, stranice sa značajnim podacima kao što su: podaci o izdavaču, podaci o recenzentima, podaci o uređivačkom odboru, podaci o programskom odboru i sl., zavisno od toga gde je rad objavljen i tekst rada) i\nPrijave na konkurs za izbor zvanje saradnika, podnose se na adresu VP 2977, Beograd a preko katedre koja je pokrenula postupak raspisivanja konkursa, sa naznakom „konkurs za izbor u zvanja saradnika“. U prijavi obavezno navesti adresu (vojnu poštu) i telefon, užu naučnu oblast za koju se prijava odnosi.\nKonkurs je otvoren do 5. aprila 2017. godine.


Taksisti obustavljaju proteste nakon razgovora sa Vučićem, CarGo stao iza novog taksi udruženja | Insajder\nAleksandar Bjelić nakon sastanka sa Vučićem / Foto: Srđan Ilić\n„Konstatovali smo gde su sve problemi. Ono što je dogovoreno i što ćemo sada pratiti iz dana u dan, jeste da će država zaista striktno primenjivati sve zakonske okvire kada je u pitanju nelegalni prevoz putnika”, rekao je Bjelić nakon sastanka.\nOn je ponovio da smatra da su taksisti bili „maksimalno kooperativni” prethodnih 11 meseci, a da je protest bio „iznuđen”. Dodao je da taksisti više neće upirati prstom u pojedince iz institucija i da će odluku o sudbini CarGo-a doneti državne institucije.\n„Ne bih pričao samo o CarGo-u. Pričam o svim onim firmama koje ne rade u skladu sa zakonom, kao na primer oni ispod Pančevačkog mosta. Država će od danas mnogo energičnije sprovoditi svoje propise. Da li će neko biti ugašen ili ne, o tome će državna institucija da donese odluku”, zaključio je Bjelić.\nBjelić je naveo da nije dogovoren vremenski okvir za postignut dogovor, ali da će u slučaju da Zakon o prevozu putnika u drumskom saobraćaju ne bude primenjivan i poštovane u praksi „izaći sa papirima i obelodaniti ko šta radi ili ne radi”.\n„Za to ne možete da dobijete bankarsku garanciju - ako dogovoreno ne bude urađeno i ne bude poštovana dinamika sprovođenja zakona, nama ne preostaje ništa nego da iznesemo papire ko šta nije uradio. Poverovali smo predsedniku da će to biti tako, nadamo se da neće izneveriti poverenje koje smo mu pružili”, zaključio je Bjelić.\nZa vreme sastanka taksisti su blokirali centar Beograda.\nSastanku u Predsedništvu prisustvovalo je oko deset predstavnika taksi udruženja.\nVučić: Spremni smo da ponudimo subvencije taksistima\nPredsednik Srbije je dans u izjavi novinarima govoreći o odluci predstavnika taksi udruženja da prekinu blokadu centra Beograda, rekao da je za građane najvažnije da je "proces odblokiran".\n"Razgovarao sam s ljudima, molio ih već danima indirektno, a danas i direktno (da ne blokiraju Beograd), i hvala im na razumevanju. Nama ostaje težak posao, znate svi o čemu se tu radi. Taksisti su potpuno posvećeni unapređenju svoje službe, tome da njihova usluga bude na najvišem nivou, a država je spremna da im ponudi subvencije za to", rekao je predsednik Srbije.\nDo sastanka je došlo nakon što su nezadovoljni nereagovanjem institucija na njihov dvonedeljni protest, taksisti juče radikalizovali protest i blokirali Slaviju. Iako su na skupu od pre nekoliko dana poručili da će blokirati i mostove, nakon molbe predsednika Vučića, od toga su ipak odustali.\nKompanija CarGo podržao „Novi taksi-moj taksi”\nRanije danas, kompanija CarGo Technologies potpisala je memoradum o razumevanju sa novim taksi udruženjem „Novi taksi - moj taksi” kojim se obavezala da mu napravi najsavremeniju taksi aplikaciju, saopštivši da će njegovim članovima pomoći u rešavanju ranijih dugova prema državi, kroz reprogram, kao i nabavci novih kola.\n„Odlučili smo da pomognemo taksi branšu koja je sada u haosu. Napravićemo novu aplikaciju Novi taksi-moj taksi. Tržištu je potrebna usluga na višem nivou nego što je sada”, rekao je direktor kompanije CarGo Technologies Vuk Guberinić, navodeći da je njen interes digitalizacija ambijenta.\nOn je još jednom ponovio da taksistima u Novom taksiju garantuje mesečnu zaradu od 150.000 dinara. Govoreći o aplikaciji rekao je da je predviđen grejs period od pola godina, a da će se potom održavanje softera naplaćivati po tržišnim cenama.\nTakođe je naveo da kompanije neće prodavati kola, već će svojom dobrom pregovaračkom pozicijom, prosleđivati povoljne uslove za njihovu nabavku svojim partnerima.\nDugogodišnji taksista Miodrag Đokić je rekao da je u ponedeljak prijavio udruženje Agenciji za privredne registre, kao i gradskom sekretarijatu, koji bi trebalo da odgovori u roku od mesec dana i pozvao sve taksiste koji žele da se oslobode svojih „takozvanih gazda u postojećem taksi kartelu” da mu pristupe.\n„Ova tabla je tabla novog udruženja, nije CarGo, ovo je Novi taksi-moj taksi. CarGo Technologies će tehnološki učiniti, kao i finanasijski, da preživimo i pomoći mnogima. Ova tabla je alternativa za sve koji moraju da trpe takozvane gazde, više to neće morati”, rekao je Đokić.\nPrema njegovim rečima, postojeći štrajk takstista je „politički” i „zloupotreba”, kao i da u ime takstista odluke donose „određene stukture koje su postale njihovi vlasnici”.


Grad Užice domaćin obukama na temu finansijskog upravljanja i kontrole - OGLASNA TABLA - INFO\n5 августа, 2019 0436\nNarednih pet dana Užice će biti domaćin obukama koje se sprovode u organizaciji Centralne jedinice za harmonizaciju Ministarstva finansija na temu Finansijskog upravljanja i kontrole kod korisnika javnih sredstava u Republici Srbiji.\nZamenik gradonačelnika Užica Ivan Stanisavljević je istakao da, kada je reč o korisnicima javnih sredstava u našem gradu, gradske uprave su u završnoj fazi implementacije sistema finsnaijskog upravljanja i kontrole, deo korisnika javnih sredstava upravo radi na realizaciji, a jedan deo je u fazi pripremnih aktivnosti, tako da su ove obuke posebno važne i značajne.\nZoran Živojinović, predstavnik Centralne jedinice za harmonizaciju Ministarstva finansija\nZoran Živojinović, predstavnik Centralne jedinice za harmonizaciju Ministarstva finansija, je naveo da će obukama osim predstavnika javnog sektora iz Užica prisustvovati i predstavnici ostalih jedinica lokalne samouprave Zlatiborskog upravnog okruga.\n„Koncept finansijskog upravljanja i kontrole je osnov Poglavlja 32. Pristupnih pregovora sa EU i predstavlja jedan od uslova za pristupanje Evropskoj uniji. Pored tih uslova ovaj koncept poboljšava poslovanje organizacija javnog sektora tako što uređuje poslovanje svih korisnika javnih sredstava, što kao rezultat ima bolje poslovanje privrede i bolje usluge za građane“, navodi Živojinović.\nUžice je peti grad u Srbiji u kome se organizuju ove obuke.


14.02.2018 19:25 | Tanjug\nBeč - Ni danas se u Austriji ne stišava bura zbog izjave vicekancelara Hajnc-Kristijana Štrahea da je Kosovo dio Srbije. Međutim, tačku na polemiku stavio je kancelar Sebastijan Kurc, koji je rekao da je Austrija priznala nezavisnost Kosova i da se to neće promijeniti.\nAustrijski kancelar Sebastijan Kurc je, pred sjednicu vlade, rekao da je Austrija prijatelj i da podržava Zapadni Balkan i da se trudi da dâ doprinos normalizaciji odnosa Beograda i Prištne.\n"Srpsko viđenje je drugačije od onog Kosova. Takođe i pet država EU nije priznalo Kosovo", podsjetio je on i dodao da problem nažalost nije održivo riješen.\nKurc je takođe ocijenio da ne vidi da je Štraheova izjava nanijela bilo kakvu štetu, te istakao da ima odlične kontakte kako sa Srbijom, tako i sa Kosovom.\n"Austrija je prije dugo vremena priznala Kosovo i taj stav se ni u budućnosti neće promijeniti", zaključio je Kurc.\nS druge strane, opoziciona stranka Neos zatražila je danas sjednicu spoljnopolitičkog savjeta zbog "višestrukih spoljnopolitičkih ispada" vicekancelara Hajnc-Kristijana Štrahea.\nTakozvani "Savjet austrijske integracione i spoljne politike" važi za ekvivalent nacionalnog savjeta bezbjednosti i nalazi se pri Ministarstvu spoljnih poslova, a njegovi članovi su šefica diplomatije, predstavnici kancelara, vicekancelara, Ministarstva odbrane, kao i predstavnici parlamentarnih partija, Konferencije predsjednika pokrajina.\nI bivši austrijski kancelar, lider Socijaldemokratske partije Kristijan Kern, osudio je izjave Štrahea u vezi s Kosovom ističući da on "doliva ulje na vatru".\n"Tada kada smo prizali Kosovo imali smo konflikte na ulicama Austrije među mladima sa Kosova i iz Srbije", objasnio je Kern.\nTakođe i po pitanju Republike Srpske je, kako dodaje, Štrahe već djelovao mimo evropskog konsenzusa.\n"To je pravi bezbjednosni rizik po Austriju", upozorava Kern podsjećajući da je više stotina plavih šljemova iz Austrije stacionirano na Kosovu i u Bosni i Hercegovini, koji bi bili prvi koji bi se suočili sa problemima.


Olimpijakos je na startu plej-of faze pokazao u kojim je segmentima igre neprikosnoven i zbog čega će Efesu pravljenje "brejka" predstavljati Sizifov posao(87:72).\nUz Fenerbahče, Olimpijakos je prikazao verovatno najimpresivniju partiju na startu Top 8 faze. Nikola Milutinov bio je veoma zaslužan za ubedljiv trijumf (11p, 7sk, 2bl), u kojem su Atinjani defanzivno sveli jedan od najboljih napada na svega 72 poena. Oli je uspeo da uspori ritam i da potpuno "uguši" igru u tranziciji Efesa. Puleni trenera Perasovića večeras bi trebalo da odigraju daleko raznovrsnije i produktivnije u reketu, jer bi ih oslanjanje isključivo na šut sa distance, sigurno dovelo u neprijatnu situaciju.\nPanatinaikos - Fenerbahče (0-2)\nCSKA - Baskonija (2-0)\nReal - Darušafaka 21.00 (1-0)\nOlimpijakos - Efes 20.00 (1-0)


FK Ordabasi - Blic Sport\nFantastična scena viđena je u Turskoj, na prijateljskom meču između novosadskog Proletera i Ordabasija.\nNAŠAO NOVI KLUB Bivši napadač Partizana otišao u Kazahstan\nNekadašnji fudbaler Partizana Nemanja Kojić pronašao je novi klub, pošto je potpisao ugovor sa Ordabasijem, preneli su kazahstanski mediji.\n"ZASVIRALA" VIOLINA Oprostio dugove, otišao iz Zvezde i dao gol za pobedu na debiju /VIDEO/\nSrđan Vujaklija nije uspeo da se nametne u Crvenoj zvezdi, ali je sreću izgleda pronašao u kazahstanskom Ordabasiju i već na debiju bio strelac - i to za pobedu.\nREMI NA STARTU Voždovac odigrao bez golova protiv Ordabasija\nFudbaleri Voždovca odigrali su nerešeno 0:0 protiv kazahstanskog Ordabasija u prvoj prijateljskoj utakmici na pripremama u Beleku.\nNOVAJLIJE UHVATILE ZALET Fofana i Docić imaju velike ciljeve sa Čukom\nČukarički je počeo sezonu dobro, posle dve naporne utakmice sa Ordabasijem, dugog putovanja i povratka, igrači i stručni štaba već nekoliko dana rade na pripremi za prvi susret 2. kola kvalifikacija za Ligu Evrope protiv Videotona. Odlično se pokazao novajlija Beko Fofana, kao i Marko\nČukarički preko Kazahstanaca do drugog kola kvalifikacija za Ligu Evrope\nFudbaleri Čukaričkog plasirali su se u drugo kolo kvalifikacija Lige Evrope pošto su u dvomeču bili bolji od kazahstanskog Ordabasija ukupnim rezultatom 6:3. U drugom meču crno-beli su remizirali - 3:3!\nEkspedicija Čukaričkog stigla u Kazahstan, svi spremni za potvrdu pobede\nFudbaleri Čukaričkog doputovali su u Kazahstan na revanš meč 1. kola kvalifikacija za Ligu Evrope.\nLešnjak: Ne želimo samo da prođemo, nego i dobar rezultat u revanšu\nTrener fudbalera Čukaričkog Milan Lešnjak rekao je da je rezultat iz prve utakmice jedina prednost njegove ekipe u utakmici protiv kazahstanskog Ordabasija u revanš meču prvog kola Lige Evropa.\nLešnjak posle sjajne igre Čukaričkog: Zaslužena pobeda, ali nema opuštanja u revanšu\nTrener fudbalera Čukaričkog Milan Lešnjak rekao je da je njegova ekipa ostvarila zasluženu pobedu protiv Ordabasija, ali da i pored ubedljive pobede ne sme da se opsati u revanšu.\nLIGA EVROPE Čukarički silan i pored promašenog penala, sa tri gola ide u Kazahstan\nSilan Čukarički na startu! "Brđani" su u prvom meču 1. kola kvalifikacija za Ligu Evrope ubedljivo savladali kazahstanski Ordabasi sa 3:0, te već mogu da razmišljaju o narednom protivniku.\nKvalifikacije za Ligu Evrope: Devetka Brondbija, tuga u Podgorici, Hajduk bez pobede u Estoniji\nU fudbalskom svetu četvrtak je rezervisan za Ligu Evrope, pa je tako tokom ovog dana odigran najveći deo prvog kola kvalifikacija za drugo po jačini evropsko takmičenje. Evo i kako su se stvari odvijali širom "starog kontinenta".\nBivši fudbaler Partizana potpisao za kazahstanskog prvoligaša\nKako javlja kazahstanski „Prosport”, nekadašnji defanzivac Partizana, Branislav Trajković, potpisao je ugovor na godinu dana sa prvoligašem iz te države Ordabasijem.\nKrunić razočaran zbog neuspeha Jagodine\nTrener Jagodine Simo Krunić je posle revanš utakmice prvog kola kvalifikacija za Ligu Evrope između Jagodine i Ordabasija u Kazahstanu, koja je završena bez golova 0:0, rekao da su njegovi igrači imali nekoliko prilika, ali da nažalost nisu uspeli da pobede.\nFudbaleri Jagodine završili takmičenje u Evropi\nFudbaleri Jagodine nisu uspeli da se plasiraju u drugo kolo kvalifikacija za Ligu Evrope jer su u Almatiju u revnaš utakmici prvog kola, igrali protiv predstavnika Kazahstana, ekipe Ordabasija, nerešeno 0:0.\nKiša dočekala Jagodince u Kazahstanu\nTim Jagodine stigao je u najveći grad Kazahstana, Almati, gde će odigrati revanš meč prvog kola kvailfikacija za Ligu Evrope protiv Odrabasija.\nKrunić: Dostojanstveno ćemo odigrati u revanšu u Kazahstanu\nTrener fudbalera Jagodine Simo Krunić izjavio je posle poraza od Ordabašija iz Kazahstana, u prvoj utakmici kvalifikacija za Ligu Evrope (1:0), da "još ništa nije gotovo".\nJagodinci pred 4.000 gledalaca izgubili od Kazahstanaca na evro-debiju\nPred 4.000 svojih gledalaca, fudbalski klub Jagodina je debi na međunarodnoj sceni okončao porazom od kazahstanskog Ordabasija koji je u završnici prvog meča uvodnog kola kvalifikacija za Ligu Evrope stigao do pogotka i trijumfa od 1:0.\nJagodinci deklasirali albansku Teutu u testu pred pred evro-iskušenja\nFudbaleri Jagodine deklasirali su albanski klub Teuta sa 5:1 u poslednjoj pripremnoj utakmici u Bugarskoj.\nKrunić: Ordabasi je najteži mogući protivnik\nTrener fudbalera Jagodine Simo Krunić rekao je da je njegova ekipa dobila najtežeg mogućeg protivnika u prvom kolu kvalifikacija za Ligu Evropa, pošto je na žrebu u Nionu izvukla Ordabasi iz Kazahstana.


Demografski problemi najveći izazov savremenih društava | Happy BSC portal\nDelegacija Ministarstva za brigu o porodici i demografiju, koju je predvodila državna sekretarka Milka Milovanović Minić, učestvovala je 1. i 2. decembra u Sofiji na konferenciji “Oblikovanje demografske budućnosti Evrope, putevi za napredak društva u svetu brzih demografskih promena“.\nMinistarsku konferenciju, koju su organizovali Republika Bugarska i Populacioni fond Ujedinjenih nacija (UNFPA), otvorio je predsednik Bugarske Rumen Radev.\nOvaj skup, koji je imao za cilj da odgovori na duboke demografske promene u zemljama Evrope i centralne Azije, uvod je u Dekadu demografske otpornosti, kao perioda u kojem su neophodni sveobuhvatni politički odgovori o problemima demografije, čija rešenja moraju biti zasnovana na poštovanju ljudskih prava.\nUčesnici konferencije govorili su, između ostalog i o odnosu demografije i demokratije, rodnoj ravnopravnosti, problemima starenja, ali i o državnim politikama za mlade u zemljama učesnicama.\nMilovanović Minić je ocenila da je prisustvo ovakvim konferencijama od velikog značaja za Srbiju jer je reč o društvenim izazovima s kojima se suočavaju sve evropske zemlje.\nPrema njenim rečima, kao najveći izazovi savremenih društava na konferenciji su istaknuti i problemi odloženog rađanja i migracija, neophodnost reformi penzionog fonda, kao i stvaranje politika koje doprinose socijalnoj inkluziji starijih građana i drugih ranjivih grupa.


Lukač izdao sigurnosne naredbe uoči protesta u Banjaluci\nSkup Sloboda bi 20. aprila trebalo da bude održan u Banjaluci povodom odluke visokog predstavnika u Bosni i Hercegovini Christiana Schmidta da poništi Zakon o nepokretnoj imovini RS, kao i zbog uvođenja sankcija Velike Britanije članu Predsjedništva BiH Miloradu Dodiku i predsjednici RS Željki Cvijanović.\nU cilju preduzimanja mjera i radnji za bezbjedno održavanje javnog skupa u organizaciji Boračke organizacije Republike Srpske pod nazivom “Sloboda”, ministar unutrašnjih poslova RS Dragan Lukač izdao je naredbu.\nNaredba se odnosi na zabranu prevoza eksplozivnih materija u drumskom saobraćaju na području Banjaluke, i to 20. aprila 2022. godine od 00.00 do 24 časa, piše RTRS.\nMinistarstvo u sjedištu, policijska uprava i policijske stanice, za navedeni dan neće izdavati odobrenja za prevoz eksplozivnih materija.\nMilovan Gagić, predsjednik Boračke organizacije Gradiška, komentarisao najavljeni skup boraca u Banjaluci koji će se održati pod sloganom “Sloboda”, a čiji je inicijator Boračka organizacija RS.\n– Mi borci zaista ne znamo zašto se održava najavljeni skup u Banjaluci, ne znam šta branimo i ne znamo zašto i kako nas je čovjek koji se predstavlja kao predsjednik predsjedništva BORS Aleksandar Savić pozvao na skup. Mi smo Republiku Srpsku odbranili krvlju i tijelima, a danas o našoj sudbini odlučuje 5 ljudi – kazao je Gagić za BN.


Među zaraženima 78 posto su nevakcinisani | Kolubarske\nMeđu zaraženima 78 posto su nevakcinisani\nBroj zaraženih koronavirusom u Valjevu u utorak 24. avgusta, kada je evidentirano 86 pozitivnih od 244 testiranih, porastao je za tri puta u odnosu na isti dan pre dve sedmice. To upućuje na zaključak da se "zahuktava" četvrti talas, kao i to da je Valjevo u samom vrhu gradova po broju zaraženih.\nPrema podacima Zavoda za javno zdravlje Valjevo, broj novozaraženih laboratorijski potvrđenih u prvih deset dana avgusta postepeno raste od 1 do 19 obolelih dnevno, od 11. do 20. avgusta evidentirano je od 28 do 56 dnevno obolelih, da bi u poslednja tri dana bilo 200 novozaraženih koronavirusom. Broj aktivnih koji se leče u kućnim uslovima od 45 narastao je do 627. Broj pregleda u KOVID ambulanti Doma zdravlja prešao je 300, a prvih pregleda oko 200. Broj na hositalzaciji dostigao je 35.\nDirektorka Zavoda za javno zdravlje epidemiolog dr Marija Gavrilović kaže da je i u Valjevu, kao i u ostalim gradovima u Srbiji, sve više zaraženih jer se ne pridržavaju mera, zbog putovanja i učešća na masovnim skupovima. Smatra da je u Valjevu procenat novozaraženih veći u odnosu na druge gradove zbog toga što se u našem gradu ljudi masovno testiraju.\n"Mi u Valjevu svakog pacijenta koji se javi na pregled, a koji ima simptome koji ukazuje na koronavirus, upućujemo na testiranje. Ne znam da li tako rade i u drugim gradovima, ali mi ne propuštamo ništa, tako smo radili i u prvom i drugom talasu", objašnjava dr Marija Gavrilović. Na to ukazuje i veliki broj testiranih, recimo u četvrtak je testirano 244.\nNa pitanje da li bi, imajući u vidu broj obolelih, trebalo da zaseda valjevski Krizni štab i da donese neke nove mere, dr Gavrilović podseća da su brojne mere još uvek na snazi.\n"Mere koje je propisao Krizni štab za borbu protiv koronavirusa u Srbiji su još uvek na snazi i one se odnose i na Valjevo. Međutim koliko se primenjuju i poštuju, svakodnevno se vidi svuda oko nas. Po mom mišljenju potrebno je kontrolisati primenu tih mera, to je najvažnije. Može Krizni štab u Valjevu da se sastaje svaki dan, a mi i pratimo svakodnevno situaciju, ali ako se donesu neke mere, a one se ne poštuju onda su besmislene", smatra dr Gavrilović.\nNevakcinisani na udaru koronavirusa\nPrema podacima Zavoda za javno zdravlje Valjevo, među zaraženima koronavirusom u periodu od 1. do 23. avgusta najviše je nevakcinisanih, 78 posto, vakcinisanih drugom dozom ima 21 posto, dok je među zaraženima jedan posto vakcinisanih prvom dozom.\nDirektorka Zavoda za javno zdravlje Valjevo kaže da je to logično jer su nevakcinisani osetljiva populacija, nisu preležali koronu, nemaju nikakav imunitet, te u sudaru sa novim antigenom moraju tako odreagovati. Jednostavno rečeno njihov organizam nije "spreman" za virus.\nDr Gavrilović ponavlja da i vakcinisani mogu da se zaraze koronavirusom, ali onda najčešće imaju samo blaže simptome. Vakcine sprečavaju teške simptome ili smrtni ishod od posledica Kovida-19.\n"Nevakcinisani imaju težu kliničku sliku, ali to zavisi od mnogo faktora. Od količine virusa kojim je zaražen, od njegovog imuno sistema, od 'snage' njegovog organizma da se brani od svih vrsta bolesti pa i od koronavirusa, zatim da li boluje od neke hronične bolesti, da li je njegov imuno sistem trenutno narušen zbog neke prethodne bolesti... A ukoliko je neko vakcinisan on već ima spremnu odbranu orgnaizma i određenu količinu antitela da bi se suprostavio Kovidu-19", kaže dr Gavrilović.\nŠto se tiče starosne dobi obolelih u ovom "četvrtom" talasu, najbrojniji su oni od 40 do 50 godina, čine 15,9 posto od ukupnog broja obolelih. Slede oni između 30 i 40 godina, njih je oko 15,8 posto, mladih od 10 do 20 godina je 11,2 posto, obolele dece do 10 godina je 5,19 posto, dok je među obolelima od koronavirusa najmanje onih između 80 i 90 godina, njih je oko 2,7 posto.\nDirektorka Zavoda za javo zdravlje Valjevo, dr Marija Gavrilović kaže da na početku pandemije nije bilo savetovano mlađoj populaciji da se vakciniše zbog toga što se smatralo da mlad zdrav organizam može sam da se izbori sa virusom, međutim virus ima nepredvidiv tok bolesti, tako da sada ima i smrtnih ishoda među mladima te se zato i njima savetuje da se vakcinišu.\nPodaci Zavoda za javno zdravlje Pre 5 sati 42 minuta\nI u Valjevu podrška protestu protiv državnog kriminala Pre 8 sati 6 minuta\nNa 38 biračkih mesta Pre 12 sati 9 minuta


Vesti online / Sport / Rukomet / Peruničić objavio spisak pred ključne mečeve za EP\nPeruničić objavio spisak pred ključne mečeve za EP\nSelektor rukometne reprezentacije Srbije Nenad Peruničić objavio je u utorak spisak igrača za poslednja dva duela kvalifikacija za Evropsko prvenstvo 2020. godine.\nOrlove 12. juna očekuje gostovanje Belgiji, dok će četiri dana kasnije igrati sa Švajcarskom u Novom Sadu na zatvaranju grupe 2.\nPosle četiri kola, Srbija zauzima treću poziciju na tabeli sa dva boda. Hrvatska je prva sa 7 i ona je već obezbedila plasman na EP, Švajcarska druga sa 6, dok je Belgija poslednja uz bod.\nNa kontinentalni šampionat plasiraće se po dve prvoplasirane ekipe iz svake od osam grupa, te četiri najbolje trećeplasirane.\nSpisak srpskih rukometaša:\nGolmani: Dejan Milosavljev, Tibor Ivanišević, Aleksandar Djurđević, Todor Jandrić\nLeva krila: Nemanja Ilić, Miloš Grozdanić, Vanja Ilić\nPivotmeni: Mijajlo Marsenić, Nemanja Ratković, Živan Pešić, Zoran Nikolić\nDesna krila: Bogdan Radivojević, Nemanja Živković, Strahinja Stanković\nBekovi: Miljan Pušica, Ivan Mošić, Mladen Krsmančić, Stefan Vujić, Nemanja Milovanović, Lazar Kukić, Aleksa Kolaković, Darko Stevanović, Borivoje Djukić, Ivan Dimitrijević, Stevan Sretenović, Nikola Crnoglavac, Predrag Vejin, Stefan Ilić, Nemanja Zelenović.\nEP se od 10. do 26. januara održava u Austriji, Norveškoj i Švedskoj.\nReprezentacija Srbije u rukometu\nRUKOMET Peruničić: Ako srednji bek najavi akciju, Bog otac ne može da je menja\nRUKOMET Srbija protiv Rusije na startu, Peruničić: Cilj drugi krug


Radnički gostuje lideru na tabeli - OK Radnički Kragujevac\nRadnički gostuje lideru na tabeli\nOdbojkaši Radničkog su u velikom stilu završili kalendarsku godinu, vezavši četiri trijumfa. Nakon jednomesečne pauze, kragujevački superligaš je sa velikim brojem rekonvalescenata u timu pretrpeo poraz od ekipe Ribnice. U nastavku šampionata ih očekuje najteži ispit, gostovanje lideru na tabeli, ekipi Crvene zvezde, koja će ih ugostiti u SC „Voždovac“ u utorak 8. februara u okviru odloženog, četrnaestog kola BPŠ Superlige. U prvom prvenstvenom susretu, Beograđani su na parketu SBB hale Jezero slavili retultatom 3:1.\nNakon poraza u Kraljevu, u jednom delu uzrokovanog preležanom Covid infekcijom većeg broja igrača, nadam se da spremni ulazimo u nastavak šampionata. Čeka nas izuzetno teško gostovanje prvoplasiranoj Crvenoj zvezdi, ali je to za nas i veliki izazov. Prve utakmice nakon duže pauze su uvek nepoznanica što se tiče forme, ali uvek treba biti optimista, najavio je derbi u Beogradu, šef stručnog štaba Radničkog Željko Bulatović.\nPrethodni članakRadnički pretrpeo poraz u Kraljevu\nSledeći članakRadnički nokautirao lidera


REM u službi pet nacionalnih televizijskih emitera | NDNV\nPrema saznanjima televizije N1, regulatorno telo za elektronske medije REM, planira da na narednoj sednici Saveta donese odluku na osnovu koje bi pet nacionalnih televizijskih emitera dobili status “Must Carry”, a po kojoj bi svi kablovski operateri morali sa njima da zaključe ugovore o distribuciji i plaćanju takozvane tržišne cene distribucije.\nNamera REM-a je, prema saznanjima N1, da svim operaterima koji nakon donošenja ovakve odluke odbiju da zaključe ugovor sa nacionalnim emiterima i ne plate takozvanu “tržišnu cenu” distribucije, preko RATEL-a oduzme dozvole za distribuiranje kanala.\nOni podsećaju da televizijski kanali Antena grupe: TV B92, odnosno sada O2 i TV Prva, kao i TV Happy već dugo i bezuspešno pokušavaju da nelegalno naplate takozvane “carriage fees” od operatera.\nSmatraju takođe da postoje jasne indicije da iza ove namere stoji ideja o trgovini po kojoj bi ove televizijske stanice za sebe obezbedile nove prihode, a sa druge strane bi u svojim programima obezbedile podršku za predstojeće izbore.\nSagovornici iz krugova distributera kažu da bi svaki akt u tom pravcu, bio odmah praćen zahtevom nadležnim pravnim institucijama i Ustavnom sudu za ocenu ustavnosti i legalnosti.


Na Novom groblju u Beogradu danas su položeni venci i odata počast povodom obeležavanja godišnjica smrti vojvoda Živojina Mišića i Petra Bojovića, kao i armijskog generala Pavla Jurišića Šturma. Vence su položili zamenik gradonačelnika Beograda Goran Vesić, državni sekretar ...\nNa Novom groblju u Beogradu položeni su venci i odata počast povodom obeležavanja godišnjica smrti vojvoda Živojina Mišića i Petra Bojovića, kao i armijskog generala Pavla Jurišića ...\nNa Novom groblju u Beogradu danas će biti održana državna ceremonija povodom godišnjica od smrti vojvoda Živojina Mišića i Petra Bojovića kao i generala Pavla Jurišića Šturma. Državnoj ceremoniji, u organizaciji Ministarstva za rad, socijalna i boračka pitanja, prisustvovaće ...\nPoloženi venci povodom godišnjica smrti vojvoda i generala, Vesić: Zarad mladih treba da negujemo kulturu sećanja ...\nDrago mi je što je ovo polaganje venaca postalo tradicionalno i verujem da ćemo na taj način obeležavati godišnjicu smrti i drugih velikih ljudi koji su zaslužni za našu istoriju - rekao je zamenik gradonačelnika.\nNa Novom groblju u Beogradu danas su položeni venci i odata počast povodom obeležavanja godišnjica smrti vojvoda Živojina Mišića i Petra Bojovića, kao i armijskog generala Pavla Jurišića Šturma. Plivanje za Časni krst u Vinči: Pobednik je Aleksandar Čolić! (FOTO) Vence su ...\nVesić je rekao da Grad Beograd s velikim zadovoljstvom učestvuje u ceremoniji sećanja na velike srpske vojvode i generale koji su izneli pobedu u Prvom svetskom ratu - Živojina Mišića, Petra Bojovića i Pavla Jurišića Šturma Na Novom groblju u Beogradu danas su položeni venci i ...


Predsjednik Joe Biden razgovara sa novinarima.\nAmerički predsjednik Joe Biden izrazio je podršku EU kao ključnom partneru Sjedinjenih Država, kao i politici proširenja, navodi se u saopštenju iz Bijele kuće nakon razgovora Bidena i predsjednice Evropske komisije Ursule von der Leyen uoči samita čelnika Unije i Zapadnog Balkana 6. oktobra na Brdu kod Kranja u Sloveniji.\n"Lideri su razgovarali o Zapadnom Balkanu i predsjednik Biden je izrazio snažnu podršku nastavku procesa pristupanja sa zemljama u ovom regionu", navodi se, između ostalog, u saopštenju.\nMinistrica vanjskih poslova Bosne i Hercegovine Bisera Turković saopštila je 5. oktobra kako je poruka koju je uputio Biden o ulasku BiH i država Zapadnog Balkana u Evropsku uniju "poruka kakvoj smo se nadali uoči važnog samita EU-Zapadni Balkan", navodi se na zvaničnoj Facebook stranici ministrice Turković.\n"Uloga SAD-a u ovom dijelu svijeta i Evrope je od životne važnosti za mir i sigurnost. Jasna evropska budućnost i podrška SAD-a jedini su način da se regija trajno stabilizira, stavi na tračnice bespovratnog napretka, te odupre sve više destabilizirajućem utjecaju Rusije", istakla je Turković.\nČelnici EU i šest zemalja Zapadnog Balkana sastat će se na Brdu kod Kranja, gdje će razgovarati o evropskoj perspektivi regiona, međusobnoj saradnji, te ekonomskom oporavku nakon pandemije COVID-a 19.\nNa sastanku će učestvovati čelnici država članica EU-a i lideri Bosne i Hercegovine, Albanije, Srbije, Crne Gore, Sjeverne Makedonije i Kosova.\nSastankom će predsjedavati predsjednik Evropskog vijeća Charles Michel, koji će zajedno s predsjednicom Evropske komisije zastupati EU.


Dodik: RS će provesti referendum i odvojiti se od BiH ukoliko… – ArmijaRBiH.com\nDodik: RS će provesti referendum i odvojiti se od BiH ukoliko…\nBakir Izetbegović je taj koji bi trebalo da prihvati izbor Srba i Hrvata u BiH, a njemu je otvoreno iznesen stav o inicijativi za promjenu imena Republike Srpske – ako se traži da se nešto doda u naziv to može biti samo Republika Srpska -Zapadna Srbija i to je nešto što bi ljudi u Srpskoj prihvatili.\n-Dođe li inicijativa o promjeni imena Republike Srpske u Ustavni sud, Srpska će preduzeti mjere utvrđivanja njenog statusa i o tome postoji dogovor političkih stranaka iz Srpske. Mi ćemo provesti referendum i odvojiti se od BiH -poručio je Dodik.\n-Uopšte nisam bez razmišljanja da se to namjerno čini kako bi se sačuvala postojeća struktura na nivou Savjeta ministara. Međutim, oni moraju da znaju da u ovakvoj konstalaciji neće raditi Parlament, Dom naroda, ni Predsjedništvo i da rizikuju da blokiraju čitavu zemlju -naglašava Dodik.\n-To je bio pokušaj da se napravi vlada BiH, a Savjet ministara je pomoćni organ. Tako je Predsjedništvo BiH devastirano – naglašava Dodik.\n← VUKAN OPLEO PO VOŽDU: Pogledajte sta je Dodik rekao muftiji Zukorlicu\n26 godina od *ločina nad Bošnjacima u Štrpcima →\nDodik opet provocira: Bez Vojske Republike Srpske ne bi bilo ni Republike ni slobode srpskog naroda


Rešenje za otpad životinjskog porekla – Semendria\nRešenje za otpad životinjskog porekla\n06. septembar 2014. DRUŠTVO – Izvor: Šumadijapress – Grad Smederevo započeo je realizaciju projekta „Sistem za sakupljanje sporednih proizvoda životinjskog porekla na teritoriji grada Smedereva i opštine Kovin”.\nProjekat se realizuje uz donatorsku pomoć Evropske unije i Austrijske razvojne agencije kao i Nacionalne agencije za regionalni razvoj. Ukupna vrednost Projekta je oko 357.000 evra od čega su donatori obezbedili nešto više od 267 600 evra.\nPo sprovedenoj tenderskoj proceduri, gradnja je ugovorena sa firmom GP „Tončev gradnja” iz Surdulice, u vrednosti od nešto manje od 18 miliona dinara.\nJedan od najvećih izazova prihvatanja EU standarda i procedura u oblasti poljoprivrede i zaštite životne sredine u Srbiji je problem neškodljivog uklanjanja sporednih proizvoda životinjskog porekla.\nU Smederevu očekuju da pre kraja ove godine završe savremeni objekat za privremeno sakupljanje i odlaganje sporednih proizvoda životinjskog porekla.\nRešavanje ovog ozbiljnog problema sa kojim se suočavaju republičke i lokalne vlasti, stočari, klaničari, mlekari, veterinari ali i građani, biće sve važnije kako se Srbija bude približavala Evropskoj uniji. Prema podacima iz Nacionalne strategije za upravljanje otpadom, u Srbiji godišnje nastane oko 300.000 tona ovog otpada, a od toga se samo oko 2o odsto prerađuje u kafilerijama na zakonom propisan način.\nZavršetkom ovog objekta Smederevo će uspostaviti funkcionalni sistem za neškodljivo uklanjanje životinjskog otpada, što će značajno doprineti poboljšanju kvaliteta životne sredine u ovom gradu i u Kovinu, a omogućiće i otvaranje novih radnih mesta i siguran plasman roba životinjskog porekla.\n« Politika bira lekare\nSud je osudio na 15 meseci zatvora, a ona polaže kamen temeljac sa Vučićem »


Aleksinac napravio senzaciju i srušio Crvenu zvezdu za četvrtfinale Kupa (VIDEO) - Sportske vesti\n25 Feb, 2021 by South Media\nSve je počelo dočekom i bakljadom za ekipu šampiona Crvene Zvezde, a završilo se senzacionalnim trijumfom i radošću trećeligaša iz Aleksinca. Domaćin je slavio rezultatom 4:2(2:0).\nKada je nakon trijumfa nad Surdulicom i plasmana u osminu finala Kupa na žrebu Aleksinac spojen sa šampionom Crvenom Zvezdom činilo se da će put malog kluba sa juga Srbije tu biti završen. Ali tako nisu mislili igrači Aleksinca.\nIskoristili su to što je beogradska ekipa došla u okrnjenom sastavu, zaigrali borbeno i koncentrisano od početka i rezultat nije izostao. Strelci za domaće bili su Martin Ristić u 11. i 58., Stefan Đurić u 18. i Amir Zeka u 60. minutu, dok je oba pogotka za goste postigao Nemanja Đukić, u 48. i 61. minutu.\nPosle istorijskog uspeha Aleksinčani sa mnogo optimizma čekaju žreb za četvrtfinale jer su dokazali da imaju respektabilan tim, a i da su u Kup takmičenju čuda moguća i da u jednom meču i “David može da pobedi Golijata”.\nCeo tok utakmice mogli ste da pratite u direktnom prenosu preko našeg kanala, a za vas izdvajamo najinteresantnije momente.\nKaravan “Roda 3×3 prvenstva Srbije” je u sredu 19. jula posetio Aleksinac. Na otvorenim terenima Sportskog centra “Taš” održan je\nPrvih 20 godina FK „Filip Filipović“ (VIDEO)\nFudbalski klub „Filip Filipović“ jedan je od najuspešnijih fudbalskih kolektiva u Srbiji za mlađe kategorije. Povodom dve decenije postojanja kluba,


Zaharova: Dešavanja na Kosmetu novi talas protjerivanja Srba – ASinfo Portal\nMOSKVA – Dešavanja na Kosovu i Metohiji predstavljaju novi talas protjerivanja Srba iz pokrajine, a organi koji treba da zaštite prava i interese Srba postoje samo na papiru, rekla je portparol ruskog Ministarstva spoljnih poslova Marija Zaharova.\n“Još jednom naglašavamo da Kfor i Euleks imaju mandate koji su potrebni za sprečavanje bezakonja i nose punu odgovornost za zaštitu civilnog stanovništva i osiguravanja mira i bezbjednosti”, navela je Zaharova.\nPatrole Kfora stigle su ranije danas na administrativni prelaz Jarinje, koji razdvaja centralnu Srbiju od sjevernog dijela Kosova i Metohije.\nHelikopteri Kfora u dva navrata su juče nadlijetali Jarinje i Brnjak, kao i sjever Kosova i Metohije, a iz ove formacije su poručili da pomno prate situaciju na cijelom samoproglašenom Kosovu i da su povećali broj i trajanje rutinskih patrola, uključujući i sjever.\nGrupa od petnaestak Srba iz opština na sjeveru Kosova i Metohije napadnuta je juče u južnom dijelu Kosovske Mitrovice – niko nije teže povređen iako su neki napadnuti flašama i noževima.\nKosovska agencija za civilnu registraciju objavila je podatak da je od 20. septembra, kada je uvedena mjera izdavanja privremenih tablica, do danas izdala nešto više od 10.000 tablica, uglavnom, na prelazima, a dio i na teritoriji sjevera Kosova i Metohije, ali da je najveći broj tablica izdat na administrativnom prelazu Merdare.\nSpecijalne jedinice policije – Rosu samoproglašenog Kosova raspoređene su od 20. septembra na administrativnim prelazima sa centralnom Srbijom.\nPalmer: SAD će pomoći, odgovornost na političarima iz BiH


Petković: Insistiraćemo na primeni sporazuma s Prištinom postignutih u Briselu\nBeta 9. novembra 2020. 18:50\nDirektor Kancelarije za Kosovo i Metohiju Petar Petković izjavio je danas na sastanku sa nemačkim ambasadorom Tomasom Šibom, da će Srbija nastaviti da insistira na implementaciji sporazuma postignutih sa Prištinom u Briselu.\nKako je saopšteno iz Kancelarije za Kosovo Petković je ambasadora Šiba informisao o toku dijaloga Beograda i Prištine, naglasivši da je za primenu postignutih sporazuma sa Prištinom garant Evropska unija.\n„Beograd će posebno zahtevati neodložno formiranje Zajednice srpskih opština, sa svim nadležnostima koje joj pripadaju u skladu sa briselskim dogovorima, što je obaveza sa čijim ispunjenjem Priština kasni punih sedam i po godina“, rekao je Petković.\nPetković je rekao i da će Beograd „ostati opredeljen za dijalog, kao jedino sredstvo za mirno rešavanje svih otvorenih pitanja i stvaranje preduslova za trajnu stabilizaciju prilika na zapadnom Balkanu, što je ujedno i jedini način koji može dovesti do sveobuhvatnog sporazuma“.\n„Beograd se nada nastavku uspešne saradnje sa nemačkim partnerima, u traženju kompromisnih rešenja za postojeće probleme u regionu“, kazao je Petković.


Vukosavljević je rekao da Ministarstvo kulture i premijerka Ana Brnabić, s velikom pažnjom prate stanje u Narodnom pozorištu i prave plan kako bi se donela odluka koja je u najboljem interesu te ustanove kulture. Upitan zašto odluka još nije doneta kada su prošle tri nedelje od zahteva glumaca za smenjivanje direktora Narodnog pozorišta Dejana Savića, ministar je odgovorio da su "tri nedelje prekratak period da bi se povukli radikalni potezi".\nZaposleni su se okupili od 19.45 do 20.45 u foajeu Scene "Raša Plaović" i drugim prostorijama zgrade Narodnog pozorišta. Zbog štrajka je 15 minuta kasnila predstava "Važno je zvati se Ernest" u režiji Nikole Zavišića, a glumci su to vreme proveli s publikom u foajeu kojoj su objašnjavali razloge štrajka. Predsednica sindikata "Singlus" Ivana Nenadović kazala je da bi sledeći korak mogao da bude generalni štrajk i da će do toga doći ako njihovi zahtevi ne budu ispunjeni. "Glumci ne žele da prestanu da igraju, generalni štrajk nikome nije u interesu, a naši sledeći koraci zavisiće od odluka nadležnih. Polažemo nade u konstruktivni dijalog", kazala je Nenadović za agenciju Beta. Glumci tog pozorišta nezadovolji su odlukom Savića da smeni direktora Drame Željka Hubača, zbog čega je više od 30 glumaca Narodnog pozorišta potpisalo proglas zahtevajući smenjivanje Savića i preispitivanje razloga za njegovo smenjivanje Hubača. Pod sloganom "Nije umetnički ćutati", deo ansambla održao je konferenciju na kojoj je objasnio da je smenjivanje Hubača bilo "kap koja je prelila čašu", jer se u radu Narodnog pozorišta problemi dugo gomilaju, a ne rešavaju. Tada je zatražena ostavka Dejana Savića, koji je ansamblu odgovorio pismom u kojem tvrdi da "upravnik Narodnog ima pravo da sam bira saradnike" i da "o bahatosti ne može biti reči". Pošto je 6. novembra u 22 sata istekao rok koji mu je sindikat Narodnog pozorišta "Singlus" dao da podnese ostavku zbog, izmedju ostalog, "nesavesnog poslovanja kojim je na najgrublji način narušen ugled Narodnog pozorišta", Savić je samo poručio: "Ja ostavku podnositi neću, moj mandat je na raspolaganju Vladi Srbije". Premijerka Ane Brnabić je tim povodom kazala da žali što mnogi obraćanjem njenoj vladi žele da skinu odgovornost sa sebe. "Ne mislim samo na direktora Narodnog pozorišta, već i na Upravni odbor. Ne možete da kažete: 'Vlada me je postavila, Vlada neka me smeni', kao što ni UO ne može da kaže: 'Mi ne možemo da rešimo ovu situaciju, pa neka ide nazad, neka je reši Vlada' ", ocenila je nedavno Brnabić.


Radio TV Stara Pazova - Lajović poražen na startu turnira USA OPEN\nLajović poražen na startu turnira USA OPEN\nDušan Lajović nije uspeo da se plasira u drugo kolo „Us Open“-a jer je na startu poražen od belorusa Gerasimova 3:1 u setovima. Sedamdeseti igrač sveta, bolje je započeo meč i nakon samo 23 min osvojio ubedljivo prvi set 6:1.\nU drugom je izgledalo da će biti slična priča kao i u prvom, jer je Gerasimov brzo došao do brejka, međutim sledi bolja igra Lajovića koji uz dva brejka dolazi do 6:4 i izjednačenja u setovima.\nNa žalost, bilo je to sve od Lajovića u ovom meču, jer je naredna dva seta u svoju korist rešio beloruski teniser i plasirao se u drugo kolo.\nNovak Đoković ubedljivo je savladao Damira Džumhura prepustivši mu samo šest gemova u tri seta 6:1, 6:4 i 6:1. U drugom kolu pored Đokovića, igraće i Filip Krajinović koji je bio ubedljiv protiv Šveđanina Imera, pobedivši sa 3:0.


Otvoreni bazen radi do 20. septembra - Radio televizija Pančevo\n4. septembra 2018. 4. septembra 2018. 0938\nPANČEVO, 4. septembar 2018. (TV Pančevo) – Otvoreni bazen u Pančevu radiće ove godine do 20. septembra najavljuje direktor JKP „Mladost“ Predrag Stojadinov. Razlog za nešto duži rad je lepo vreme koje najavljuju metrelozi u septembaru i radovi koju su aktuelni na zatvorenom bazenu.\nOtvoreni bazen Sportkog centra „Strelište“ biće otvoren za Pančevce do 20. septembra, što je za oko nedelju dana duže nego što je bio slučaj predhodnih godina. Još uvek se izvode radovi na krovu zatvorenog bazena, tako da kada se zavreše ovi radovi biće otvorena sezona na zatvorenom bazenu.\nStojadinov napominje da je ova sezona bila nešto slabija, zbog lošeg i kišnog vremena pre sve u julu. Zato će lepo vreme u septembu produžiti rad otvorenog bazena.\nPredrag Stojadinov direktor JKP „Mladost“, kao odgovornog preduzeća prema građanima Pančeva, pre svega učenicima i studentima, najavljuje da će u novoj sezoni rada zatvorenog bazena biti pogonosti za one koji budu koristili ovaj objekat.\nFestival “Na sopstveni pogon” i u Beloj Crkvi


Izvor: RTS, 29.Maj.2020, 17:03\nPremijerka Ana Brnabić posetila je vrtić "Duga" u Svilojevu, koji je deo Predškolske ustanove "Pčelica" Apatin. Prvi put je posle 50 godina rekonstruisano i apatinsko brodogradilište koje je prošle godine privatizovano nakon niza neuspešnih pokušaja.\nU rekonstrukciju vrtića je uloženo 16 miliona dinara, od čega je pet miliona dala Opština >> Pročitaj celu vest na sajtu RTS << Apatin, a 11 miliona je iz programa mera populacione politike Vlade Srbije.\n"Novca koji je uložen, nije najvažnija stvar. Ovde se vidi da je mnogo pažnje i ljubavi uloženo. Sve što mi radimo kao Vlada, radimo sa ciljem da imamo više dece, jer ako nemamo dece, džaba radimo, jer nema kome da ostane", rekla je premijerka Ana Brnabić.\n"Gledali smo da kontinuirano povećavamo plate, kako bi zaposleni u predškolskim ustanovama bili zadovoljni. Podigli smo plate za 44 odsto u poslednjih nekoliko godina, sa 40 i nešto hiljada dinara na 59.000 dinara", rekla je Brnabić.\nElektronski upis dostupan i za predškolske ustanove Premijerka je naglasila je da je posebna pažnja posvećena tome da zaposleni u predškolskim ustanovama koji imaju ugovore na određeno vreme dobiju ugovore za stalno.\n"Od decembra prošle godine dozvolili smo za nekih 2.800 ljudi samo u predškolskim obrazovanju da dobiju ugovore za stalno", rekla je premijerka.\nBrodogradilište u Apatinu ponovo zapošljava radnike Premijerka Ana Brnabić je posetila i brodogradilište u Apatinu, najveće rečno brodogradilište u bivšoj SFRJ i jedno od dva najveća u Evropi.\n"Brodogradilište u Apatinu je dokaz koliko su važne domaće investicije", rekla je premijerka Srbije Ana Brnabić.\n"Od avgusta 2019. konačno smo imali jako dobru privatizaciju i zahvalila bih Arsenal Remu iz Kraljeva i celom timu i njihovoj porodici, jer su pokazali ne smo interesovanje, već i hrabrost da uđu u ovako ambiciozan projekat", rekla je Brnabićeva.\n"Ovo je ogroman resurs i ogroman potencijal. Nažalost ono je potpuno uništeno, ne samo zbog nesrećnih decenija ratova i sukoba na ovim prostorima, već i nakon 2000. godine usled više nego problematičnih privatizacija", podsetila je Brnabićeva.\n025info.rs: Premijerka Srbije u poseti apatinskoj opštini – otvoren renoviran vrtić u Svilojevu, apatinskom brodogradilištu obećana pomoć\nPremijerka Srbije Ana Brnabić posetila je danas u Apatinu najveće rečno brodogradilište u bivšoj SFRJ i jedno od dva najveća u Evropi, koju je prošle godine kupila firma Arsenal Rem iz Kraljeva i u njega investirala 800.000 evra.


Brazda duža uz povoljniji dizel i đubrivo\n11.09.2017 13:25 | Milijana Latinović\nBanjaluka - Povećanje količine regresiranog plavog dizela sa 100 na 120 litara i finansiranje nabavke regresiranog đubriva do 150 kilograma po hektaru ključne su mjere kojima će Vlada Republike Srpske nastojati da ublaži uticaj suše na poljoprivrednu proizvodnju.\nPlavi dizel i đubrivo osnovni su repromaterijal u predstojećoj jesenjoj sjetvi, za čiju je nabavku Vlada Srpske obezbijedila pet miliona maraka.\nU Ministarstvu poljoprivrede, šumarstva i vodoprivrede RS ističu da će ovom mjerom biti obuhvaćeno 25.670 registrovanih poljoprivrednih gazdinstava.\n- Ratari će plavi dizel moći nabaviti po cijeni 0,60 KM nižoj od maloprodajne, a količine su povećane na 120 litara po hektaru obradive površine. Đubrivo neophodno za sjetvu poljoprivrednici će moći nabaviti po cijeni nižoj za 0,16 KM po kilogramu od maloprodajne, a maksimalna količina je 150 kilograma po jednom hektaru - kazali su u Ministarstvu.\nVlada RS je obezbijedila i pet miliona KM za izgradnju sistema za navodnjavanje kojima će biti obuhvaćen oko 3.571 hektar obradivih površina. Osim toga, Vlada će pokrenuti i inicijativu za smanjenje cijene priključka za navodnjavanje na elektrodistributivnu mrežu.\n- Trenutno cijena elektroenergetske saglasnosti za priključak na mrežu iznosi minimalno 1.000 KM i zavisno od projektovane snage ide i do 10.000 KM, a cijena struje za navodnjavanje se obračunava po tarifi za industriju, što je neprihvatljivo - naveli su u Ministarstvu.\nJedna od mjera za ublažavanje posljedica suše je i obezbjeđenje povrata sredstava za zakupce i koncesionare poljoprivrednog zemljišta u svojini RS, u iznosu od 50 odsto od iznosa zakupnina za iduću godinu.\nPoljoprivrednici širom Srpske zadovoljni su mjerama koje će im, kako kažu, bar donekle nadoknadili štetu od suše.\n- Ukoliko ove mjere budu realizovane na vrijeme, ratari će sa olakšanjem ući u jesenju sjetvu. S obzirom na to da je suša uništila kukuruz i soju, vjerujem da će interesovanje za sjetvu ozimih kultura biti veće kako bi što prije došli do neophodnih komponenti za stočnu hranu - kazao je predsjednik Saveza udruženja poljoprivrednih proizvođača RS Stojan Marinković.\nPoljoprivrednik iz Semberije Ljubo Maletić kaže da je ratarima i najmanja pomoć dobrodošla.\n- Dobro je da dobijemo bilo kakvu pomoć, posebno što od ove godine imamo i regresirano đubrivo. Šteta od suše se vidi na svakom koraku i moramo se boriti da je što prije nadoknadimo i krenemo u novu proizvodnju - kaže Maletić.\nRatari su nedavno kazali da bi šteta od suše mogla dostići i 300 miliona KM.


Počela prodaja Signature kolekcije brendiranih stanova The Residences at the St. Regis Belgrade - Beograd na vodi\nBeograd 27. maj 2019. godine – Kompanija Belgrade Waterfront objavila je početak prodaje nove kolekcije ekskluzivnih stanova The Residences at The St. Regis Belgrade, koji će biti smešteni u Kuli Beograd. U pitanju je Signature kolekcija brendiranih St. Regis stanova, elegantnih rezidencijalnih jedinica poznatih širom sveta, čija je Beograd prva evropska adresa.\nSignature kolekcija stanova nalaziće se između 14. i 19. sprata monumentalne Kule Beograd, budućeg simbola prestonice i centralnog dela Belgrade Waterfront-a. Ovi stanovi biće smešteni u jedinstvenom, arhitektonski veoma zanimljivom delu Kule Beograd u kojem se gornji deo izvija u odnosu na osnovu zgrade. Zahvaljujući tom karakterističnom obeležju Kule, veliki prozori „iskošeni“ su tako da pružaju izuzetan pogled u daljinu, ali i vidik dodatno proširen u visinu i ka tlu. Signature kolekciju čine trosobni i četvorosobni dupleks apartmani sa enterijerom od najkvalitetnijih materijala, čime se stvara savršen ugođaj za vlasnike.\n„U Belgrade Waterfront-u, posvećeni smo tome da vrhunska svetska iskustva učinimo dostupnim u Srbiji, a Signature kolekcija The Residences at The St. Regis Belgrade svakako je jedno od njih“, ističe Nikola Nedeljković, generalni direktor Belgrade Waterfront-a. „Ovi stanovi stvarani su za ljude koji teže savršenstvu u svemu što rade, pa tako i u traženju idealnog doma, koji će u potpunosti podržavati nihov način života. Izuzetno mi je drago što imamo tu čast da St. Regis tradiciju, dugu više od veka, nastavimo u Beogradu“, dodaje on.\nSignature kolekcija stanova će u prestonicu Srbije doneti neuporedivo stambeno iskustvo. Specifično postavljeni prozori omogućavaju da u stanove dopre obilje prirodnog svetla. Kuhinje, dnevne sobe, trpezarije i kupatila opremljeni su najkvalitetnijim ormarićima i garderoberima, a vrhunski materijali i dizajn ogledaju se i u završnim radovima. Stanovi su delimično namešteni, kako bi se vlasnicima ostavio prostor za individualno prilagođavanje i uređenje u skladu sa pojedinačnim stilovima.\nStanari The Residences at The St. Regis Belgrade imaće i pristup umirujućem spa centru sa baznom, sobama za masažu, sauni i moderno opremljenoj teretani. Izuzetan stil enterijera i eksterijera upotpunjen je neprevaziđenom uslugom: ljubazno osoblje će svaki zahtev stanara ispuniti sa entuzijazmom i posvećenošću. Stanarima će na raspolaganju biti i St. Regis batler, concierge servis, a postoji i mogućnost korišćenja svih drugih usluga dostupnih u okviru The St. Regis Belgrade hotela.


Renovirana fiskulturna sala OŠ “Žarko Zrenjanin” – TV Kikinda\nRenovirana fiskulturna sala OŠ “Žarko Zrenjanin”\nGradonačelnik Pavle Markov obišao je danas renoviranu fiskulturnu salu Osnovne škole “Žarko Zrenjanin”. Sala za fizičko vaspitanje je prokišnjavala što je dovelo do propadanja zidova i poda.\n-Zajedničkim ulaganjem Naftne industrije Srbije i Grada Kikinde u sanaciju je utrošeno više od milion dinara. Rekonstruisan je krov, a urađeni su i molersko-farbarski radovi. Osim đaka ovu salu koriste i sportski klubovi, a tokom vremena postala je neuslovna – istakao je Pavle Markov, gradonačelnik.\nPrvi čovek grada je istakao da je u planu za ovu godinu rekonstrukcija preostalog krova na zgradi OŠ “Žarko Zrenjanin”. Sredstva će delom obezbediti lokalna samouprava, a delom Pokrajina, a ovaj posao je prioritet jer je na zgradi ravan krov koji je u lošem stanju.\n-Mi smo rešili velike probleme koje smo imali zbog prokišnjavanja krova iznad sale, a postavljeni su i oluci. Sredstva su uložena u našu budućnost, u decu – rekao je Tihomir Farkaš, direktor OŠ “Žarko Zrenjanin”.\nU sanaciju fiskulturne sale NIS je uložio oko 600, a grad Kikinda blizu 500 hiljada dinara. U školi “Žarko Zrenjanin” neophodna je i zamena parketa u sali za fizičko vaspitanje i u pojedinim učionicama.\n← Rukometaši i košarkaši trijumfovali, rukometašice i vaterpolisti poraženi Stanoja Uverić više od deset godina gaji ukrasne brame →


Prva naftna bušotina u maju u Obudovcu - Glas Srpske\nMarina Čigoja 18.04.2013 08:11\nBanjaluka - Bušenje prve naftne bušotine u Republici Srpskoj trebalo bi da počne krajem maja u selu Obudovac, a krajem trećeg kvartala započeće proces bušenja i druge bušotine na teritoriji Bijeljine, rekao je ministar industrije, energetike i rudarstva RS Željko Kovačević.\nKovačević kaže da su dosadašnji rezultati sprovedenih seizmičkih ispitivanja “Jadran naftagasa” veoma ohrabrujući i da su na osnovu tih rezultata definisane dvije potencijalne zone sa aspekta pronalaska komercijalnih ležišta nafte i gasa u regionu Posavine i Semberije.\n- Unutar tih zona “Jadran naftagas” je u februaru ove godine locirao prve dvije istražne bušotine. Prema informacijama koje je dostavilo ovo preduzeće, bušenje prve bušotine možemo očekivati krajem maja u selu Obudovac, a krajem trećeg kvartala započeće proces bušenja i druge bušotine na teritoriji Bijeljine - rekao je Kovačević.\nOn je naglasio da je u dosadašnje aktivnosti “Jadran naftagas” uložio oko 14,8 miliona KM, dok će u 2013. godini biti uloženo još oko 25,5 miliona KM.\n- Istraživanjem nafte i gasa započeo je novi investicioni ciklus u Republici Srpskoj kojem je prethodila procedura dodjele koncesije. Projekat istraživanja i eksploatacije nafte i gasa predviđa investiciju od oko 345 miliona KM i otvaranje oko 500 novih radnih mjesta u procesu eksploatacije - rekao je Kovačević.\nDirektor “Jadran naftagasa” Predrag Radanović rekao je ranije da preliminarni rezultati govore o ukupnim rezervama od oko deset miliona tona nafte na teritoriji Srpske.\nPreduzeće “Jadran-naftagas”, kao zajedničko preduzeće Naftne industrije Srbije i ruske kompanije “Zarubežnjeft” i Ministarstvo industrije, energetike i rudarstva potpisali su 26. septembra 2011. godine ugovor o koncesiji za istraživanje i korišćenje sirove nafte i gasa na teritoriji Srpske, kojim se ova kompanija obavezala da će u istraživanje ugljovodonika u Srpskoj uložiti 229 miliona dolara, od čega 40,7 miliona za istraživanja i 188,3 miliona dolara za eksploataciju.\nKovačević je naglasio da će realizacijom ovog projekta Republika Srpska dobiti mnogo, a da će prije svega, obezbijediti energetsku sigurnost i stabilnost.\n- Promijeniće se geostrateški položaj RS u pozitivnom smislu. Povećaće se punjenja budžeta RS i fondova, a istraživanje i eksploatacija nafte i gasa takođe će uticati na povećanje broja zaposlenih i potražnju za kadrovima iz oblasti rudarstva i naftne geologije, ali i drugih pratećih struka. Realizacija projekta uticaće i na razvoj infrastrukture i razvojne planove lokalnih zajednica u kojima će se odvijati konkretne aktivnosti - naglasio je Kovačević.


Knauf Insulation proslavlja 15 godina rada u Srbiji › Made-in-Germany.rs\nJedan od vodećih svetskih proizvođača sistema i rešenja za termoizolaciju, međunarodna kompanija sa sedištem u Nemačkoj, Knauf Insulation, ove godine proslavlja 15 godina rada u Srbiji.\nNakon preuzimanja Fabrike kamene mineralne vune u Surdulici 2005. godine, Knauf je višestruko uvećao njene proizvodne kapacitete, tako da kamena vuna sa juga Srbije danas stiže i na tržišta Rumunije, Bugarske, Grčke, Albanije, Severne Makedonije i Crne Gore, a povremeno se izvozi i u druge zemlje izvan našeg bliskog okruženja.\nPored proizvodnje i prodaje kamene vune, Knaufova fabrika u Surdulici se u ovih 15 godina nametnula i kao autoritet na polju rešenja za toplotnu izolaciju, zvučnu zaštitu i zaštitu od požara. Stalnim unapređenjem procesa proizvodnje i samih proizvoda, kompanija je uvela inovativnu Ecose tehnologiju, revolucionarnu u industriji mineralnih vuna, koja doprinosi održivosti proizvoda. Knauf je razvio i niz softvera i online alata koji promovišu energetsku efikasnost i zvučnu zaštitu, omogućavajući projektantima, instalaterima i krajnjim korisnicima lakši izbor materijala.\nPovodom obeležavanja petnaestogodišnjice rada u našoj zemlji, Knauf je nedavno pokrenuo promotivnu kampanju pod nazivom “PRIRODA.INOVACIJA.IZOLACIJA”, čiji je cilj da se istakne prirodno poreklo Knauf Insulation izolacionih materijala napravljenih od mineralnih vuna, kao i njihov kvalitet, izdržljivost i univerzanost.\nNajbolje stihove Knauf nagrađuje fasadom od kamene vune\nOd MiG na 24/02/2020 / AKTUELNO / Ostavite komentar


PODELJENA 2021. | TV KANAL 9 NOVI SAD\nNaslovna EMISIJE PODELJENA 2021.\nVIDEO K9: Sumirajući dešavanja u 2021. godini, novinar Duško Bogdanović u našem Otvorenom ekranu naveo je da je za njega najjači utisak podela u društvo koja, koja, kako je rekao, nikada nije bila toliko izražena kao sada.\nGodina na izmaku obilovala je dešavanjima u svetu i kod nas, tako da je teško izdvojiti događaj za koji bismo rekli da ju je obeležio, smatra novinar Duško Bogdanović, koji ipak izdvaja utisak da naše društvo nikada nije bilo ovako podeljeno.\nPodela ima i u drugim zemljama, ali ne kao u našoj zemlji, ocenio je Bogdanović.\nKada je reč o globalnim političkim promenama ove godine, pre svega u SAD-u i Nemačkoj, one će se odraziti se i na situaciju u Srbiji, pre svega na odsustvo podrške aktuelnoj vlasti u određenim segmentima, zaključio je Bogdanović, što bi, opet, moglo dovesti do novih podela u našem društvu.\nPrethodni tekst100 godina Slane bare u Novom Sadu\nSledeći tekstNa današnji dan, 30. decembar


Rusija uzvraća udarac: Strane diplomate napuštaju Rusiju - Sputnjik Srbija\n19:15 29.03.2018 (osveženo 22:43 29.03.2018) Preuzmite kraći link\nRusija proteruje 60 američkih diplomata i zatvara Generalni konzulat SAD u Sankt Peterburgu, izjavio je ministar spoljnih poslova Rusije Sergej Lavrov.\n„U ovom trenutku ambasador SAD u Rusiji Džon Hantsman pozvan je u naše Ministarstvo, gde mu moj zamenik Sergej Rjabkov obrazlaže sadržaj recipročnih mera prema SAD“, rekao je Lavrov. „Ove mere podrazumevaju proterivanje jednakog broja diplomata i našu odluku da se povuče saglasnost za rad Generalnog konzulata u Sankt Peterburgu“, dodao je on.\nRusija će preduzeti recipročne mere prema svim državama koje su proterale zaposlene u diplomatskim misijama Ruske Federacije, rekao je Lavrov.\n„Što se tiče ostalih zemalja, sve će biti recipročno: u smislu broja ljudi koji će napustiti Rusiju iz diplomatskih misija“, rekao je on.\nLavrov je dodao da ruska strana zahteva da joj se omogući konzularni pristup Juliji Skripalj, koja se nalazi na britanskoj klinici nakon trovanja u Solsberiju.\n„Zdravlje Julije Skripalj se brzo popravlja i mi smo ponovo zatražili da nam se omogući pristup Juliji kao državljaninu Rusije“, istakao je ministar.\nOn je izrazio nadu da će „britanska strana uspeti da ispuni svoje obaveze prema konzularnoj konvenciji i Bečkoj konvenciji o diplomatskim odnosima“.\nLavrov je dodao da ruska strana zahteva da joj se omogući konzularni pristup Juliji Skripalj, koja se nalazi u britanskoj klinici nakon trovanja u Solsberiju.\nMoskva smatra da je žalosno što je London doneo zaključke o umešanosti Rusije u trovanje bivšeg pukovnika Sergeja Skripalja i njegove ćerke Julije pre kraja istrage, rekao je Lavrov.\n„Inače, sama istraga još nije završena. Kao što znate, Skotland jard kaže da će im biti potrebni meseci, a presuda je već doneta, to je žalosno. Takvo ismevanje međunarodnog prava još nismo videli“, naglasio je Lavrov.\nMoskva je predložila da se 4. aprila sazove vanredna sednica OZHO u vezi sa slučajem „Skripalj“ i očekuje pošten razgovor, izjavio je ruski ministar.\n„Kako bi se postigao normalan razgovor, kako bi se utvrdila istina, zvanično smo predložili da se sazove 4. aprila vanredna sednica izvršnog saveta OZHO, gde ćemo pokrenuti konkretna pitanja — koja smo postavili mnogo puta, ali to ćemo uraditi u uopštenom obliku“, dodao je on.\n„Nadam se da naši zapadni partneri neće eskivirati pošten razgovor, inače će to biti još jedna potvrda da je sve što se dešava najgrublja provokacija“, naglasio je ruski ministar.\nRanije je niz zemalja Evropske unije, među kojima su Nemačka, Francuska i Poljska, baltičke zemlje, Ukrajina, Moldavija Hrvatska, Albanija, kao i SAD i Kanada odlučio da protera više od sto ruskih diplomata zbog incidenta u Solsberiju, gde su 4. marta otrovani bivši pukovnik Glavne operativne uprave Rusije (GRU), Sergej Skripalj, koji je radio za britanske obaveštajne službe, i njegova ćerka Julija. Britanska strana tvrdi da je u trovanje Skripaljevih supstancom A-234 umešana Rusija. Ministarstvo spoljnih poslova Rusije upozorilo je da ovaj neprijateljski korak neće ostati bez odgovora.\nslučaj Skripalj, Sergej Lavrov, Solsberi, Rusija


Dan online - Regioni: Organsko čuva zdravlje i prirodu - 2020-02-27\nRegioni TRIBINA U BIJELOM POLJU U SKLOPU PROJEKTA,,NAUKOM ZA RAZVOJ PRIVREDE'\nSa tribine Organsko čuva zdravlje i prirodu\nBIJELO POLjE- U okviru projekta „Naukom za razvoj privrede”, koji realizuju NVO „Novi poredak” i Akademija društvenih nauka, održana je edukativna radionica na temu „Održiva poljoprivreda i lanac vrijednosti hrane”.\nProfesor biologije Tomislav Tomović istakao je da poljoprivreda ima veoma važnu ulogu u razvoju društva i ekonomije Crne Gore, te da je upravo ona osnova za cjelokupan lanac vrijednosti hrane.\n-U fokusu ovog projekta jeste održiva, odnosno organska poljoprivreda koja se bazira na iskorišćavanju zdravih resursa, izbjegavajući hemijske patogene i sve ono što utiče na remetilačku proizvodnju u samoj poljoprivredi-kazao je Tomović.\nOn je naglasio da je organska proizvodnja poslednjih nekoliko godina u razvoju i da je stoga važno sve poljoprivrednike usmjeriti na taj način proizvodnje.\n-I to prije svega zbog zdravlja stanovništva, ali i zbog mogućnosti uticaja na životnnu sredinu, jer znamo koliko je pesticidi zagađuju i uništavaju. Ovaj projekat pokrenuli smo kako bismo upoznali naše proizvođače s tim šta je to kvalitetno za same proizvode i koji su benefiti razvoja organske i održive privrede, rekao je Tomović.\nIzvršni direktor NVO „Novi poredak” Radivoje Bogavac napomenuo je da je cilj unapređenje sinergije između nauke, ekonomije i društva, u smislu povezivanja naučno-tehnoloških inovacija sa razvojem privrede.\n-Poseban fokus je na proaktivnim tematskim oblastima- održiva poljoprivreda i lanac vrijednosti hrane, energija i održivo prirodno okruženje, informaciono-komunikacione tehnologije i održivi i zdravstveni turizam- naveo je Bogavac.


Никола Никодијевић отворио сезону купања на Ади Циганлији | Socijalistička partija Srbije\nNikola Nikodijević otvorio sezonu kupanja na Adi Ciganliji Beograd\n15 juna, 2019 u 13:26\n–Potrudili smo da ova letnja sezona bude bogata sadržajem za sve Beograđane i goste prestonice. Važno je istaći da je kvalitet vode na zadovoljavajućem nivou, koju Gradski zavod za javno zdravlje kontroliše dva puta sedmično. Na kupalištu će biti prisutan dovoljan broj licenciranih spasilaca, pripadanika policije, komunalne milicije i Hitne pomoći. Takođe od ove godine postavljan je video-nadzor duž celog kupališta, kao i na sportskim terenima. Da bi sve prošlo kako treba, potrebno je da se posetioci pridržavaju uputstava koja su propisana – ukazao je Nikodijević.\n–Posetioci od ove godine imaju na raspolaganju nove i obnovljene sportske terene, koji su besplatni za sve građane. Reč je o četiri košarkaška, tri fudbalska, dva odbojkaška i jednog novog terena za odbojku na pesku. Svi tereni, kao i staza za bicikliste se može koristiti i tokom večernjih sati, koja su od ove godine pokrivena reflektorima – istakao je predsednik Skupšine grada.\n–Ada je biser Beograda i trudimo se da tako i ostane, jer je ovo izletište koje posećuje najveći broj građana. Verujem da nas očekuje uspešno leto – zaključio je Nikodijević.\nDogađaju je prisustvovao izvršni direktor JP „Ada Ciganlija” Nebojša Tomić, dok su organizatori istakli da je kupanje, do 8. septembra dozvoljeno svaki dan, od 10 do 19 sati.


Na zajam i do 100 miliona dinara - Domaćinska kuća\nKuća » Konkursi i Programi » Na zajam i do 100 miliona dinara\nRazvojni fond Autonomne pokrajine Vojvodine raspisao je Konkurs za dugoročne kredite za poljoprivredu u maksimalnom iznosu od 100 miliona dinara, sa ciljem podrške razvoju i unapređenju poljoprivrede povećanjem nivoa tehničke opremljenosti, inteziviranja poljoprivredne proizvodnje, povećanja produktivnosti, podizanja stepena konkurentnosti i zaštite životne sredine, navodi se u tekstu konkursa.\nInvesticija koja je predmet finansiranja se mora realizovati na teritoriji Vojvodine.\nIznos kredita će, u skladu sa kreditnom sposobnošću podnosioca zahteva, iznositi od 300 hiljada do 100 miliona dinara. Prilikom obračuna iznosa kredita, uzima se vrednost investicije bez poreza na dodatu vrednost ukoliko je podnosilac zahteva u sistemu PDV-a.\nRok vraćanja kredita je do sedam godina, u okviru kojih je obuhvaćen grejs period do 24 meseca. U grejs periodu obračunava se i plaća interkalarna kamata – mesečno, tromesečno ili šestomesečno, u visini ugovorene kamatne stope, a anuiteti se obračunavaju i plaćaju mesečno, tromesečno ili šestomesečno.\nZa litar ulja od smilja 1.800 evra, evo šanse za zaradu


Bin Laden planirao ubiti Obamu u 2012. godini – Informer\nBin Laden planirao ubiti Obamu u 2012. godini\nVođa Al-Qaide Osama bin Laden planirao je da ubije američkog predsjednika Baracka Obamu tokom predsjedničkih izbora u SAD 2012. godine, prenosi u subotu britanski dnevnik Daily Mail, pozivajući se na obavještajne podatke.\nBin Laden bio je opsjednut planom za ubistvo Obame, za koga je smatrao da skrnavi muslimansku vjeru, i nije mogao da podnese da ga vidi na televiziji.\nVideo snimci pronađeni u kući u kojoj se Bin Laden krio i u kojoj je ubijen u pakistanskom gradu Abotabadu pokazuju da je lider terorista mjenjao televizijski kanal svaki put kada bi se na ekranu pojavilo Obamino lice.\n“To je vjerovatno bilo vrlo lično, za Bin Ladena, da ubije predsjednika za koga vjeruje da skrnavi muslimansku vjeru”, ocenio je bivši zvaničnik Federalnog istražnog biroa Brad Garett.\nPrema njegovim riječima, vođa Al-Qaide bio je bezuman, žestok i opsjednut ubistvom američkog predsjednika.\nBin Laden je također doživio “vrlo lično” američke vojne kampanje u Afganistanu i na Bliskom istoku i žudio je za džihadom protiv Zapada, pokazale su informacije koje su obavještajci prikupili u Bin Ladenovom skrovištu, iz kojeg je zaplijenjeno 200 miliona strana podataka.\nAmerička Centralna obavještajna služba (CIA) navela je da je više saznala u proteklih 10 dana proučavanja računara i rukom pisanih dnevnika nađenih u kući u Abotabadu nego u prethodnih 10 godina. Bin Laden je, prema izvorima iz CIA-e, do posljednjeg trenutka kovao plan za napade na Los Angeles, New York i London, koji bi po razmjerama prevazišli one od 11. septembra 2001. godine.\nCilj tih napada, čije bi mete bili avioni i vozovi a bilans hiljade žrtava, bio je da primoraju zapadne snage da se povuku s Bliskog istoka, a to bi moglo biti ostvareno samo napadima širokih razmjera, vjerovao je Bin Laden.\nTerorističke akcije bi bile izvedene na neki važan dan za SAD, poput 10. godišnjice napada na kule Svjetskog trgovinskog centra u New Yorku i Pentagon, ili na Dan nezavisnosti.\nU Bin Ladenovom skloništu su, kako prenosi Daily Mail, pronađene i desetine pornografskih video snimaka, koje su mu vjerovatno donosili kuriri pošto kuća nije imala telefonsku liniju niti vezu s internetom.\nAmerički obaveštajci su prethodno mislili da se Bin Laden krije u pećinama u planinskom području na granici Pakistana i Afganistana, ali se pokazalo da je vođa Al-Qaide, koji je 10 godina bio u bjekstvu, živio mnogo lagodnije nego što se to ranije vjerovalo.\nTagsbarack obama osama bin laden planiranje SAD ubistvo\nValentin Inzko: Suspenzija odluke CIK-a BiH ostaje na snazi\nUdruženje poljoprivrednika: I nova vlast digla ruke od poljoprivrede


J. Joksimović sa ambasadorom Japana: Japan važan razvojni partner Srbije - Studio B\nBeograd 9°C u 08:00\nJ. Joksimović sa ambasadorom Japana: Japan važan razvojni partner Srbije\nJ. Joksimović sa ambasadorom Japana: Japan važan razvojni partner Srbije Tanjug\nPolitikaPolitika Pocetna 12. 01. 2018. 12:14:25\nMinistar za evropske integracije Jadranka Joksimović razgovarala je sa ambasadorom Japana Ðuničijem Marujamom o nastavku saradnje i bilateralnim odnosima dve države – sa akcentom na razvojnu i donatorsku pomoć Japana, procesu evropskih integracija Srbije i drugim aktuelnim temama.\nJadranka Joksimović zahvalila je na kontinuiranoj donatorskoj pomoći Japana Srbiji, posebno važnoj u periodu poplava i migrantskre krize. Takođe, Japan je od 2001-ve godine obezbedio više od 500 miliona evra kroz razvojnu pomoć, koja podrazumeva bespovratnu pomoć u vidu konsultanstkih usluga, isporuku medicinske i druge opreme, vozila, izgradnju i rekonstrukciju objekata i povoljne kredite. Navedeni podaci potvrđuju da je Japan jedan od najvažnijih i najvidljivijih partnera naše zemlje, istakla je ministar za evropske integracije.\nJapan podržava evropski put Srbije, naglasio je Ðuniči Marujama. Ukazao je da je Srbija – po položaju, ljudskim, privrednim i prirodnim potencijalima, ključna država Jugoistočne Evrope. Ukazao je na spremnost Japana da podrži reforme u oblastima od posebnog značaja za razvoj Srbije uključujući oblasti životne sredine i preduzetništva.\nJadranka Joksimović i Ðuniči Marujama postigli su saglasnost oko potrebe obezbeđenja podrške u oblastima od značaja za regionalni i lokalni razvoj i izrazili uverenje da će to predstavljati važan doprinos ukupnom razvoju Srbije.\nU tom smislu, oni su naročito akcentovali značaj Sporazuma o uspostavljanju japanskog volonterskog programa za saradnju u inistranstvu. Na taj način, eksperti iz Japana pomagaće razvoj lokalnih samouprava u Srbiji u oblasti obrazovanja, kulture, zaštite životne sredine, zdravstva, sporta… Taj dokument ministar Joksimović i ambasador Japana potpisaće u ponedeljak, tokom posete premijera te države Šinza Abea, Srbiji.\nSvetske šampionke dočekane vodenim lukom\nOtvoren 63. Međunarodni beogradski sajam knjiga\nDecenija osnivanja SNS-a, Vučić: Vredelo je boriti se\nStartuje novi platni sistem, isplata zarada i neradnim danima\nVučić obišao radove na gradnji fabrike „Eurotay“ u Kraljevu\nKina: Tri osobe ubijene na javnom mestu\nJovanov: Srbija konačno ima svoj stav i svoju politiku\nPronađena nestala devojčica iz Sente\nÐurić:Srbija nije Jeremićeva „prokleta avlija“\nSagrada Familija plaća 41 milion dolara Barseloni jer nema građevinsku dozvolu\nVesić:Ðilas o porodiljama – naknadna pamet i neznanje\nEU: Detalji Kašogijevog ubistva duboko uznemirujući\ngaga на MUP: Uhapšeno petoro zbog falsifikovanja novca\ngej на Vučić: Sa Palmerom najviše o KiM i kosovskoj vojsci\nDubravka на Azil za pse na imanju PIK Zemun\nTrenutna temperatura 9°C


U ponedeljak stiže potvrda reforme u Ligi šampiona: Kontroverzna odluka drma Evropu - Sportska centrala\nU ponedeljak stiže potvrda reforme u Ligi šampiona: Kontroverzna odluka drma Evropu\n16 apr 2021. 22:30\nIzvršni komitet Unije evropskih fudbalskih asocijacija (UEFA) odobriće u ponedeljak, 19. aprila odluku o promenama u Ligi šampiona i Ligi Evrope.\nNovi format takmičenja stupiće na snagu od sezone 2024/25 kada će se umesto aktuelnih 32, pojaviti 36 timova. Samim tim, biće promenjen i sistem takmičenja, jer će svaki klub u grupnoj fazi, umesto šest, odigrati 10 utakmica. Zgusnut raspored definitivno će uticati na domaća šampionata, budući da neće biti zimske pauze, ali nije to odluka koja potpuno menja izgled na koji smo navikli u prethodnih 25 godina.\nNaime. dva kluba dobiće specijalne pozivnice od strane UEFA za Ligu šampiona, taj poziv neće biti vrednovan spram njihovih dostignuća u domaćem prvenstvu, već po sistemu ko može da plati nekoliko desetina miliona evra – igraće. Prema najavama, ta dva jaka evropska kluba biće ekipe koje UEFA visoko vrednuje na svojoj istorijskoj listi. Recimo, ove sezone bi to, prema aktuelnim tabelama, lako bili Liverpul, koji je šesti u Premijer ligi, i Borusija Dortmund, petoplasirani tim Bundeslige.\nNajboljih osam timova kvalifikovalo bi se ne samo za osminu finala već i za grupnu fazu sledeće godine, dok bi se preostalih 16 učesnika razigravalo za grupnu fazu naredne sezone.


Džo Bajden, novoizabrani predsednik Amerike, raduje se sa pristalicama u Vilmingtonu u Delaveru 7. novebra 2020.\nDemokrata Džo Bajden, predviđeni pobednik dugih i kontroverznih američkih izbora, brzo je započeo pripreme da preuzme američku vladu posle svoje inauguracije 20. januara, i promeni neke od ključnih politika koje je sprovodila Trampova administracija.\nZa to vreme, predsednik Donald Tramp osporava ishod izbora 3. novembra kroz pravne postupke, i navodi, bez dokaza, da bi konačin rezultat mogao da se promeni zbog neregularnosti u brojanju glasova u nekoliko država koje je Bajden osvojio tesnom većinom glasova, te da bi mogao da ipak dobije drugi mandat.\nNovoizabrani predsednik Bajden i njegova potpredsednica Kamala Haris pokrenuli su vebsajt za tranziciju na novu administraciju u nedelju, navodeći da će se koncentrisati neposredno na pandemiju koronavirusa, recesiju najveće svetske ekonomije koju je pandemija izazvala, klimatske promene i sistemski rasizam.\nBajden je u ponedeljak saopštio da se formira savetodavna komisija za koronavirus, koja će imati 13 članova a na njenom čelu biće doktor Vivek Marti, bivši glavni američki zdravstveni zvaničnik, doktor Dejvid Kesler, bivši komesar Uprave za hranu i lekove i doktor Marsela Nunjez-Smit, profesorka na univerzitetu Jejl.\n"Borba protiv pandemije koronavirusa biće jedna od najvažnijih bitaka ove administracije a ja ću odluke donositi na osnovu mišljenja nauke i stručnjaka", saopštio je Bajden.\nOn je, za vreme kampanje, redovno napadao Trampa zbog njegovog odgovora na pandemiju. Broj američkih žrtava virusa - 237.000 prema podacima Univerziteta Džons Hopkins - je najveći na svetu.\nBajden je u subotu, u govoru u Delaveru, uputio poruku o ujedinjenju i pomirenju i naglasio da je vreme da se "zacele rane " u zemlji, a obratio se i Amerikancima koji su glasali za Trampa i republikancima u Kongresu.\n"Posao počinje odmah", saopštila je zamenica šefa Bajdenovog izbornog štaba Kejt Bedingfild u programu televizije NBC ""Meet the Press" .\nBedingfild je dodala da će Bajden da "realizuje mandat da ujedini zemlju, smanji strasti, ostavi po strani žestoku retoriku iz kampanje i počne naporan rad na upravljanju zemljom".\nSaradnici su naveli da Bajden planira da po preuzimanju položaja predsednika ponovo pridruži SAD Pariskom klimatskom sporazumu i da ukine Trampovu odluku o povlačenju iz Svetske zdravstene organizacije.\nTakođe planira da ukine zabranu na putovanje iz pojedinih zemalja sa muslimanskom većinom i da obnovi program koji mladim imigrantima, koji su u Ameriku dovedeni nelegalno kao deca, omogućava da ostanu u zemlji.\nU međuvremenu, još nema nagoveštaja da je Donald Tramp, prvi američki predsednik koji nije osvojio drugi mandat za 28 godina, spreman da prizna poraz, dok njegova kampanja nastavlja pravnu borbu da bi osporila rezultat. Tramp je u nedelju retvitovao izjave kojima se dovodi u pitanje integritet izbora.\n"Od kada jadni mediji proglašavaju ko će biti naredni predsednik", tvitovao je Tramp nakon što je deo nedelje proveo na golf terenu.\nTramp i njegovi savetnici, kako navodi Rojters, još nisu izneli dokaze za tvrdnje o izbornoj prevari. Izborni zvaničnici u državama širom zemlje saopštili su da nema dokaza o značajnim neregularnostima.\nPrva dama SAD Melanija Tramp prvi put se javno oglasila povodom rezultata izbora. Na Tviteru je poručila da bi glasovi i dalje trebalo da se prebroje.\nRepublikanski lideri u Kongresu još nisu priznali bivšeg potpredsednika SAD za pobednika izbora.\nMeđutim, bivši američki predsednik, republikanac Džordž Buš mlađi, rekao je u nedelju da je razgovarao sa novoizabranim predsednikom Džo Bajdenom i da mu je čestitao na pobedi.\n"Iako između nas postoje političke razlike, znam da je Džo Bajden dobar čovek koji je dobio šansu da vodi i ujedini našu zemlju. Ponudio sam mu isto što i predsednicima Trampu i Obami: molitve za uspeh i obećanje da ću pomoći na bilo koji način", saopštio je Buš i dodao da je razgovarao i sa Kamalom Haris i čestitao joj "istorijski izbor za potpredsednicu".\nBuš je u saopštenju naveo da Amerikanci mogu da imaju poverenja da su američki izbori "bili suštinski fer, da će biti poštovan njihov integritet i da je ishod jasan".\nTakođe je dodao da želi da čestita predsedniku Donaldu Trampu koji je "postigao izuzetan politički uspeh" osvajanjem više od 70 miliona glasova.\nNaglasio je da predsednik Tramp "ima pravo da traži ponovno prebrojavanje glasova i da preduzima pravne poteze".\nBajdenu su pobedu u nedelju, između ostalih, čestitali i izraelski premijer Benjamin Netanjahu, jedan od Trampovih najbližih saveznika, i saudijski kralj Salman bin Abdulaziz i prestolonaslednik Mohamed bin Salman.


Politika privatnosti - JUGO-IMPEX\nOva politika privatnosti („Politika“) opisuje kako operater vebsajta („Operater vebsajta“, „mi“ ili „naš“) prikuplja, štiti i koristi lične informacije („Lične informacije“) koje vi („Korisnik“, „Vi“ ili „Vaš“) možete da ostavite na vebsajtu jugo-impex.com i bilo kojim njegovim proizvodima ili uslugama (kolektivno, „Vebsajt“ ili „Usluge“). Takođe opisuje izbore koji su Vam na raspolaganju u vezi sa korišćenjem Vaših ličnih podataka i o tome kako možete pristupiti i ažurirati ove informacije. Ova Politika se ne primenjuje na praksu kompanija koje nemamo ili kontrolišemo, niti na pojedince koje ne zapošljavamo ili ne upravljamo.\nMi obezbeđujemo informacije koje pružate na računarskim serverima u kontrolisanom, bezbednom okruženju, zaštićenom od neovlašćenog pristupa, korišćenja ili otkrivanja. Mi održavamo razumne administrativne, tehničke i fizičke zaštitne mere u nastojanju da zaštitimo od neovlašćenog pristupa, korištenja, izmene i objavljivanja ličnih podataka. Međutim, ne može se garantovati prenos podataka preko Interneta ili bežične mreže. Zbog toga, dok se trudimo da zaštitimo vaše lične informacije, prihvatate da (I) postoje ograničenja u vezi sa bezbednošću i privatnošću na Internetu koja su van naše kontrole; (I) bezbednost, integritet i privatnost svih i svih informacija i podataka razmenjenih između Vas i našeg Veb sajta ne može biti garantovano; i (III) sve takve informacije i podaci mogu se pregledati ili menjati u tranzitu od strane treće strane, uprkos najboljim naporima.


BiH ne može u EU bez izmjena Ustava - Istinomjer\nPredsjedavajući Vijeća ministara Bosne i Hercegovine Zoran Tegeltija, u intervjuu koji je 13.6.2022. godine dao za beogradsku Politiku, između ostalog je govorio i o odnosu dejtonskog uređenja Bosne i Hercegovine i evropskih integracija.\nTako je na pitanje novinara kako uskladiti Dejtonski sporazum sa zahtjevima EU, a pritom riješiti i unutrašnju krizu, Tegeltija ustvrdio da Bosna i Hercegovina sa sadašnjim ustavnim uređenjem može postati članica Evropske unije.\nKada je reč o Dejtonskom sporazumu i EU integracijama – oni nisu suprotstavljeni. BiH sa sadašnjim ustavnim uređenjem apsolutno može biti članica EU. Ima sličnih zemalja članica EU koje imaju decentralizovani sistem vlasti, kao što ima BiH i koje su, kao takve, od početka članice EU. Naravno, nekima je u BiH to izgovor kojim bi želeli da kroz proces evropskih integracija promene ustavno uređenje zemlje, kako bi se napravila unitarizacija BiH. Evropske integracije nam jesu cilj, ali nisu način da se menja Ustav BiH na neustavan način. Naši unutrašnji odnosi imaju mnogo otvorenih pitanja, ali ta rešenja se ne mogu nametati sa strane. Odgovori na unutrašnja otvorena pitanja moraju se postići dijalogom i konsenzusom, kao osnovnim načinom funkcionisanja u državi koju čine tri konstitutivna naroda i dva entiteta. Ko želi da zaobiđe ili zanemari to osnovno opredeljenje ruši Ustav BiH.\nMeđutim, da Bosna i Hercegovina sa sadašnjim ustavnim uređenjem ne samo da neće moći postati članicom EU već neće moći čak ni početi proces pregovora, svjedoči u prvom redu sadržaj Mišljenja o zahtjevu Bosne i Hercegovine za članstvo u Evropskoj uniji i prateći Analitički izvještaj, koje je u maju 2019. godine objavila Evropska komisija.\nTako se u dijelu Mišljenja pod nazivom Sposobnost preuzimanja obaveza koje proističu iz članstva u EU, a u smislu Zaključaka i preporuka, između ostalog podvlači da Bosna i Hercegovina mora uskladiti svoj ustavni okvir s evropskim standardima i osigurati funkcionalnost svojih institucija kako bi bila u stanju preuzeti obaveze EU:\nBosna i Hercegovina i dalje ne zadovoljava u dovoljnoj mjeri kriterije koje se odnose na stabilnost institucija koje garantuju demokratiju, vladavinu prava, ljudska prava i poštivanje i zaštitu manjina, a koje je Evropsko vijeće postavilo u Kopenhagenu 1993. godine. S tim u vezi, zemlja mora uložiti znatne napore kako bi u dovoljnoj mjeri ispunila te kriterije putem jačanja institucija kako bi se garantovala demokratija, vladavina prava, ljudska prava i poštivanje i zaštita manjina. Bosna i Hercegovina mora uskladiti svoj ustavni okvir s evropskim standardima i osigurati funkcionalnost svojih institucija kako bi bila u stanju preuzeti obaveze EU.\nPored toga, a u nastavku ovoga dijela, Evropska komisija kaže da, “iako je decentralizirana struktura države u skladu s članstvom u Evropskoj uniji, Bosna i Hercegovina će morati reformirati svoje institucije kako bi mogla efikasno učestvovati u donošenju odluka na nivou EU i u potpunosti provoditi i primijeniti acquis.”\nU istom dijelu dokumenta navodi se da “Evropska komisija smatra da bi se pregovori za pristupanje Bosne i Hercegovine Evropskoj uniji trebali otvoriti kada zemlja postigne potreban stepen usklađenosti s kriterijima za članstvo, a posebno s političkim kriterijima iz Kopenhagena kojima se zahtijeva stabilnost institucija koje naročito garantiraju demokratiju i vladavinu prava.\nS tim u vezi, Evropska komisija kaže da će Bosna i Hercegovina morati temeljito poboljšati svoj zakonodavni i institucionalni okvir kako bi se osiguralo ispunjavanje 14 ključnih prioriteta.\nU kontekstu izmjena Ustava Bosne i Hercegovine, u okviru dijela Demokratija / Funkcionisanje, prioritet broj 4 nalaže da je potrebno “temeljno unaprijediti institucionalni okvir, uključujući i na ustavnom nivou”, kako bi se:\nb) uvela klauzula o zamjeni kako bi se državi nakon pristupanja omogućilo privremeno ostvarivanje nadležnosti drugih nivoa vlasti radi sprečavanja i otklanjanja povreda prava EU;\nc) garantovala nezavisnost pravosuđa, uključujući i njegovu samostalnu instituciju (VSTV);\ne) garantovala pravna sigurnost, uključujući i putem uspostave pravosudnog tijela kojem bi bilo povjereno da osigura dosljedno tumačenje prava u cijeloj Bosni i Hercegovini;\nUz navedeno, u Političkim kriterijima stoji da “Ustav BiH sadrži odredbe zasnovane na nacionalnoj pripadnosti i prebivalištu koje nisu u skladu sa Evropskom konvencijom o ljudskim pravima” te se podsjeća da su to odredbe koje se odnose na imenovanje, sastav i postupke odlučivanja šefa države i izvršnih i zakonodavnih tijela, budući da su određena izborna prava rezervisana za građane koji pripadaju “konstitutivnim narodima“ – Bošnjacima, Hrvatima i Srbima.\nStoga su potrebne značajne dodatne reforme kako bi se osiguralo da svi građani mogu ostvarivati svoja politička prava, u skladu sa presudom Evropskog suda za ljudska prava (ECtHR) u predmetu Sejdić-Finci.\nU Mišljenju EK i Analitičkom izvještaju također se navodi da pravo veta, koje je ugrađeno u Ustav BiH, zasnovano na etničkoj pripadnosti, utiče na rad Parlamentarne skupštine i stvara rizik da se zakonodavni proces odugovlači.\nParlamentarnu skupštinu čine Predstavnički dom, donji dom koji se bira neposrednim glasanjem i Dom naroda, koji se bira posredno i koji se sastoji od pet pripadnika svakog konstitutivnog naroda koji se biraju među članovima gornjih domova entiteta. Sve propise treba da odobre oba doma pri čemu najmanje jedna trećina članova iz svakog entiteta treba da glasa za („entitetsko glasanje“). U Domu naroda, većina pripadnika svakog entitetskog naroda može proglasiti da je određena odluka „štetna” po njihov vitalni interes (veto po osnovu „vitalnog nacionalnog interesa”). Ovakvo pravo veta, zasnovano na etničkoj pripadnosti, utječe na rad Parlamentarne skupštine i stvara rizik da se zakonodavni proces odugovlači.\nPored toga, uz presudu “Sejdić i Finci protiv Bosne i Hercegovine” i niz drugih presuda Evropskog suda za ljudska prava u Strazburu, poput presuda “Zornić”, “Pilav” i “Pudarić” protiv Bosne i Hercegovine, utvrđene su diskriminatorske odredbe u Ustavu BiH kojima se krši Evropska konvencija o ljudskim pravima, zbog čega BiH prijete sankcije.\nS obzirom na to da ta Evropska konvencija natkrovljuje ustavnu legislativu naše zemlje, Ustav BiH morat će biti izmijenjen da bi se one provele, što je potvrđeno i Političkim sporazumom o principima za osiguranje funkcionalne Bosne i Hercegovine koja ostvaruje iskorake na evropskom putu.\nPodsjećamo, a kako se navodi u preambuli dokumenta, ovaj politički sporazum, u prisustvu predsjednika Evropskog vijeća Charlesa Michela i visokog predstavnika Evropske unije Josepa Borrella, 12.6.2022. godine u Briselu usvojili su lideri političkih stranaka zastupljenih u Parlamentarnoj skupštini i članovi Predsjedništva Bosne i Hercegovine.\nU dokumentu je rečeno da su lideri političkih stranaka i članovi Predsjedništva Bosne i Hercegovine “posvećeni prosperitetu, demokratskom funkcionisanju i sigurnosti Bosne i Hercegovine” te da se obavezuju da će konstruktivno poduzeti neophodne reforme kako bi očuvali i unaprijedili ove ciljeve.\nU smislu ustavnih promjena koje BIH treba donijeti na svom evropskom putu, u tačci 7. dokumenta, pored ostalog, navodi se da će najkasnije šest mjeseci nakon formiranja vlasti na svim nivoima biti usvojene “izborne reforme i ograničene ustavne reforme u mjeri u kojoj je to potrebno kako bi se osigurala potpuna usklađenost sa odlukama Evropskog suda za ljudska prava i Ustavnog suda Bosne i Hercegovine, preporukama Venecijanske komisije i preporukama OSCE/ODIHR-a i GRECO-a.”\nS obzirom na sadržaj Mišljenja o zahtjevu Bosne i Hercegovine za članstvo u Evropskoj uniji, presude Evropskog suda za ljudska prava u Strazuburu, kojima je utvrđeno da Ustav BiH krši Evropsku konvenciju o ljudskim pravima, te sadržaj Političkog sporazuma o principima za osiguranje funkcionalne Bosne i Hercegovine, koja ostvaruje iskorake na evropskom putu, Istinomjer tvrdnju Zorana Tegeltije da BiH sa sadašnjim ustavnim uređenjem apsolutno može biti članica EU ocjenjuje neistinitom.